title: Vec T-173/09 R: Uznesenie predsedu Súdu prvého stupňa z  8. júna 2009 — Z/Komisia ( Konanie o nariadení predbežného opatrenia — Prístup tretej dotknutej osoby k zatiaľ neuverejnenému rozhodnutiu Komisie, ktorým sa ukladá pokuta — Návrh na nariadenie predbežného opatrenia — Zastavenie konania — Neexistencia naliehavosti )

text:
               15.8.2009

               SK

               Úradný vestník Európskej únie

               C 193/22

         Uznesenie predsedu Súdu prvého stupňa z 8. júna 2009 — Z/Komisia
   (Vec T-173/09 R)
   („Konanie o nariadení predbežného opatrenia - Prístup tretej dotknutej osoby k zatiaľ neuverejnenému rozhodnutiu Komisie, ktorým sa ukladá pokuta - Návrh na nariadenie predbežného opatrenia - Zastavenie konania - Neexistencia naliehavosti“)
   2009/C 193/36
   Jazyk konania: nemčina

      Účastníci konania

      Žalobca: Z (X, Nemecko) (v zastúpení: C. Grau a N. Jäger, advokáti)

      Žalovaná: Komisia Európskych spoločenstiev (v zastúpení: R. Sauer, V. Bottka a A. Bouquet, splnomocnení zástupcovia)

      Predmet veci

   Prístup k rozhodnutiu Komisie z 28. januára 2009 v konaní podľa článku 81 ES a článku 53 Dohovoru o EHP (vec COMP/G/39 406 — Morské potrubie) a odstránenie menovitého uvedenia žalobcu v texte tohto rozhodnutia

      Výrok uznesenia

               1.

               Návrh na nariadenie predbežného opatrenia sa zamieta, pokiaľ sa už nestal bezpredmetným.

               2.

               Týmto uznesením sa ruší a nahrádza uznesenie zo 6. mája 2009.

               3.

               O trovách konania sa rozhodne neskôr.


title: Vec C-252/08: Žaloba podaná 12. júna 2008 – Komisia Európskych spoločenstiev/Maltská republika

text:
               2.8.2008

               SK

               Úradný vestník Európskej únie

               C 197/15

         Žaloba podaná 12. júna 2008 – Komisia Európskych spoločenstiev/Maltská republika
   (Vec C-252/08)
   (2008/C 197/26)
   Jazyk konania: angličtina
   Účastníci konania

      Žalobkyňa: Komisia Európskych spoločenstiev (v zastúpení: L. Flynn a A. Alcover San Pedro, splnomocnení zástupcovia)

      Žalovaná: Maltská republika
   Návrhy žalobkyne

               —

               určiť, že Maltská republika si tým, že nesprávne uplatnila smernicu 2001/80/ES (1) Európskeho parlamentu a Rady z 23. októbra 2001 o obmedzení emisií určitých znečisťujúcich látok do ovzdušia z veľkých spaľovacích zariadení (Ú. v. ES L 309, s. 1; Mim. vyd. 15/006 s. 299) (ďalej len „smernica“) v súvislosti s činnosťou Phase One parného zariadenia elektrárne Delimara a elektrárne v Marsa, nesplnila povinnosti, ktoré jej vyplývajú z článku 4 ods. 1 v spojení s prílohami IV A, VI A a VII A a článku 12 v spojení s prílohou VIII A 2 tejto smernice,

               —

               zaviazať Maltskú republiku na náhradu trov konania.

         Žalobné dôvody a hlavné tvrdenia
   Komisia tvrdí, že Phase One parné zariadenie elektrárne Delimara nedodržiava emisné limity, ktoré stanovuje smernica pre emisiu oxid siričitého a oxidov dusíka a prachu.
   Ďalej tvrdí, že so zreteľom na obe Phase One parné zariadenia Delimara elektrárne a elektrárne v Marsa Malta nesplnila požiadavku súvislého merania koncentrácií oxidu siričitého, oxidu dusíka a prachu v súlade s článkom 12 a ods. 2 časti A prílohy VIII smernice.

      (1)  Ú. v. ES L 309, s. 1; Mim. vyd. 15/006, s. 299.


title: Vec C-557/10: Žaloba podaná 29. novembra 2010 — Európska komisia/Portugalská republika

text:
               5.2.2011

               SK

               Úradný vestník Európskej únie

               C 38/7

         Žaloba podaná 29. novembra 2010 — Európska komisia/Portugalská republika
   (Vec C-557/10)
   2011/C 38/08
   Jazyk konania: portugalčina

      Účastníci konania

      Žalobkyňa: Európska komisia (v zastúpení: H. Støvlbæk a M. França, splnomocnení zástupcovia)

      Žalovaná: Portugalská republika

      Návrhy žalobkyne

               —

               určiť, že Portugalská republika si tým, že neprebrala prvý železničný balík, nesplnila povinnosti, ktoré jej vyplývajú z článku 5 ods. 3 a článku 7 ods. 3 smernice Rady 91/440/EHS (1) z 29. júla 1991 o rozvoji železníc spoločenstva (v znení smernice 2001/12/ES (2)) a z článku 6 ods. 1 smernice Európskeho parlamentu a Rady 2001/14/ES (3) z 26. februára 2001 o prideľovaní kapacity železničnej infraštruktúry, vyberaní poplatkov za používanie železničnej infraštruktúry a bezpečnostnej certifikácii,

               —

               zaviazať Portugalskú republiku na náhradu trov konania.

      Žalobné dôvody a hlavné tvrdenia

         Nezávislosť riadenia

   Článok 5 ods. 3 smernice 91/440 obsahuje zoznam rozhodnutí, ktoré železničné podniky prijímajú bez intervencie zo strany štátu. K týmto rozhodnutiam patria rozhodnutia týkajúce sa zamestnancov, majetku a obstarávaní. Uvedené rozhodnutia sa však musia prijímať v rámci základných politických smerov určených štátom. V Portugalsku však štát v súvislosti s verejným podnikom CP stanovil nielen všeobecné strategické usmernenia pre nadobúdanie a predaj podielov v iných podnikoch, ale okrem toho stanovil povinnosť, aby jednotlivé rozhodnutia o nadobúdaní a predaji podielov na kapitále spoločností boli podmienené udelením súhlasu vlády. Z tohto dôvodu sa Komisia domnieva, že Portugalsko nesplnilo povinnosti, ktoré mu vyplývajú z článku 5 ods. 3 smernice (v zmenenom a doplnenom znení).

         Systém spoplatnenia používania železničnej infraštruktúry

   Podľa článku 7 ods. 3 smernice 91/440 (v zmenenom a doplnenom znení) a článku 6 ods. 1 smernice 2001/14 členské štáty sú povinné stanoviť podmienky potrebné na zabezpečenie vyrovnaných príjmov prevádzkovateľa infraštruktúry. V Portugalsku poplatky za používanie infraštruktúry, štátne financovanie a iné zisky z obchodnej činnosti nie sú dostačujúce na vyrovnanie príjmov prevádzkovateľa infraštruktúry, t. j. verejného podniku REFER E.P. Z tohto dôvodu sa Komisia domnieva, že Portugalsko si nesplnilo povinnosti, ktoré mu vyplývajú z článku 7 ods. 3 smernice 91/440 (v zmenenom a doplnenom znení) a z článku 6 ods. 1 smernice 2001/14.

      (1)  Ú. v. ES L 237, s. 25; Mim. vyd. 07/001, s. 341.

      (2)  Ú. v. ES L 75, s. 1; Mim. vyd. 07/005, s. 376.

      (3)  Ú. v. ES L 75, s. 29; Mim. vyd. 07/005, s. 404.


title: vec T-191/07: Rozsudok Súdu prvého stupňa z  25. marca 2009 — Anheuser-Busch/ÚHVT — Budějovický Budvar (BUDWEISER) [ Ochranná známka Spoločenstva — Námietkové konanie — Prihláška slovnej ochrannej známky Spoločenstva BUDWEISER — Skoršie medzinárodné slovné a obrazové ochranné známky BUDWEISER a Budweiser Budvar — Relatívne dôvody zamietnutia — Článok 8 ods. 1 písm. a) a b) nariadenia (ES) č. 40/94 — Riadne používanie skoršej ochrannej známky — Článok 43 ods. 2 a 3 nariadenia č. 40/94 — Porušenie práva na obranu — Odôvodnenie — Článok 73 nariadenia č. 40/94 — Oneskorené predloženie dokumentov — Voľná úvaha priznaná článkom 74 ods. 2 nariadenia (ES) č. 40/94 ]

text:
               16.5.2009

               SK

               Úradný vestník Európskej únie

               C 113/34

         Rozsudok Súdu prvého stupňa z 25. marca 2009 — Anheuser-Busch/ÚHVT — Budějovický Budvar (BUDWEISER)
   (vec T-191/07) (1)

   („Ochranná známka Spoločenstva - Námietkové konanie - Prihláška slovnej ochrannej známky Spoločenstva BUDWEISER - Skoršie medzinárodné slovné a obrazové ochranné známky BUDWEISER a Budweiser Budvar - Relatívne dôvody zamietnutia - Článok 8 ods. 1 písm. a) a b) nariadenia (ES) č. 40/94 - Riadne používanie skoršej ochrannej známky - Článok 43 ods. 2 a 3 nariadenia č. 40/94 - Porušenie práva na obranu - Odôvodnenie - Článok 73 nariadenia č. 40/94 - Oneskorené predloženie dokumentov - Voľná úvaha priznaná článkom 74 ods. 2 nariadenia (ES) č. 40/94“)
   2009/C 113/69
   Jazyk konania: angličtina

      Účastníci konania

      Žalobca: Anheuser-Busch, Inc. (Saint Louis, Missouri, Spojené štáty) (v zastúpení: V. von Bomhard a A. Renck, advokáti)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: A. Folliard-Monguiral, splnomocnený zástupca)

      Ďalší účastník konania pred odvolacím senátom ÚHVT a vedľajší účastník v konaní pred Súdom prvého stupňa: Budějovický Budvar, národní podnik (České Budějovice, Česká republika) (v zastúpení: K. Čermák, advokát)

      Predmet veci

   Žaloba podaná proti rozhodnutiu druhého odvolacieho senátu ÚHVT z 20. marca 2007 (vec R 299/2006-2) týkajúcemu sa námietkového konania medzi Budějovický Budvar, národní podnik a Anheuser-Busch, Inc.

      Výrok rozsudku

               1.

               Žaloba sa zamieta.

               2.

               Anheuser-Busch, Inc. znáša svoje vlastné trovy konania a je povinný nahradiť trovy konania ÚHVT a Budějovického Budvaru, národní podnik.

      (1)  Ú. v. EÚ C 183, 4.8.2007.


title: Vec T-302/07: Žaloba podaná 6. augusta 2007 – Motopress/ÚHVT – Sony Computer Entertainment Europe (BUZZ!)

text:
               6.10.2007

               SK

               Úradný vestník Európskej únie

               C 235/22

         Žaloba podaná 6. augusta 2007 – Motopress/ÚHVT – Sony Computer Entertainment Europe (BUZZ!)
   (Vec T-302/07)
   (2007/C 235/41)
   Jazyk žaloby: nemčina
   Účastníci konania

      Žalobkyňa: Motopress Werbe- und Verlagsgesellschaft mbH (Viedeň, Rakúsko) (v zastúpení: L. Wiltschek, advokát)

      Žalovaný: Úrad pre harmonizáciu vnútorného trhu (ochranné známky a vzory)

      Ďalší účastník konania pred odvolacím senátom: Sony Computer Entertainment Europe Limited
   Návrhy žalobkyne

               —

               zmeniť rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) z 29. júna 2007 (vec R 1468/2006-2) v tom zmysle, že námietke proti prihláške ochrannej známky č. 4 441 044 sa vyhovuje,

               —

               subsidiárne zrušiť napadnuté rozhodnutie a vrátiť vec Úradu pre harmonizáciu vnútorného trhu,

               —

               zaviazať Úrad pre harmonizáciu vnútorného trhu na náhradu trov odvolacieho konania a konania na Súde prvého stupňa.

         Žalobné dôvody a hlavné tvrdenia

      Prihlasovateľ ochrannej známky Spoločenstva: Sony Computer Entertainment Europe Limited.

      Prihlasovaná ochranná známka: obrazová ochranná známka „BUZZ!“ pre výrobky a služby zaradené do tried 9, 16, 28 a 41 (prihláška č. 4 441 044).

      Majiteľ ochrannej známky alebo označenia, ktoré je základom námietky: žalobkyňa.

      Ochranná známka alebo označenie, ktoré je základom námietky: rakúska slovná ochranná známka „BUZZ!“ pre výrobky a služby zaradené do tried 9, 16, 35 a 38.

      Rozhodnutie námietkového oddelenia: zamietnutie námietky.

      Rozhodnutie odvolacieho senátu: zamietnutie odvolania.

      Dôvody žaloby: porušenie článku 74 ods. 2 nariadenia (ES) č. 40/94 (1), pretože sa nezobral do úvahy dôkaz o existencii namietanej ochrannej známky.

      (1)  Nariadenie Rady (ES) č. 40/94 z 20. decembra 1993 o ochrannej známke spoločenstva (Ú. v. ES L 11, s. 1; Mim. vyd. 17/001, s. 146).


title: Vec F-3/10: Žaloba podaná 15. januára 2010 — AB/Európska komisia

text:
               17.4.2010

               SK

               Úradný vestník Európskej únie

               C 100/69

         Žaloba podaná 15. januára 2010 — AB/Európska komisia
   (Vec F-3/10)
   2010/C 100/100
   Jazyk konania: angličtina

      Účastníci konania

      Žalobca: AB (Brusel, Belgicko) (v zastúpení: S. Pappas)

      Žalovaná: Európska komisia

      Predmet a opis sporu

   Zrušenie rozhodnutia delegácie Európskej komisie v Laose zo 4. februára 2009, ktorým sa žalobcovi oznamuje, že jeho pracovná zmluva zmluvného zamestnanca nebude obnovená, a rozhodnutia orgánu zodpovedného za uzatváranie pracovných zmlúv o žalobcovej sťažnosti

      Návrhy žalobcu

   Žalobca navrhuje, aby Súdny dvor:

               —

               zrušil napadnuté rozhodnutia tak, aby bol žalobca znova zamestnaný generálnym riaditeľstvom RELEX alebo Európskou službou pre vonkajšiu činnosť, ktorá bude zriadená od 1. apríla 2010,

               —

               zaviazal žalovanú na náhradu trov konania.


               2.7.2015

               SK

               Úradný vestník Európskej únie

               C 217/22

         Žiadosť o poradné stanovisko Súdu EZVO, ktorú 11. februára 2015 predložil Eidsivating lagmannsrett vo veci Matja Kumba T. M’bye a iní/Stiftelsen Fossumkollektivet
   (Vec E-5/15)
   (2015/C 217/08)
   Listom z 11. februára 2015, ktorý bol doručený na podateľňu Súdu EZVO 13. februára 2015, Eidsivating lagmannsrett (Odvolací súd Eidsivating, Nórsko) požiadal súd EZVO vo veci Matja Kumba T. M’bye a iní/Stiftelsen Fossumkollektivet o poradné stanovisko k týmto otázkam:

               1.

               Je priemerný pracovný čas 84 hodín týždenne (pri striedaní siedmich pracovných dní a siedmich dní voľna) v opatrovateľskom zariadení so spoločným bývaním v rozpore s článkom 6, pozri aj článok 22 ods. 1 písm. a) smernice o pracovnom čase (smernica 2003/88/ES)?

               2.

               Je vnútroštátne ustanovenie, podľa ktorého zamestnanec nemôže odvolať svoj súhlas s pracovným časom nad 60 hodín týždenne v opatrovateľskom zariadení so spoločným bývaním, zlučiteľné s právami, ktoré majú zamestnanci podľa článku 6 (pozri aj článok 22) smernice o pracovnom čase?

               3.

               Je prepustenie zamestnanca po jeho nesúhlase s režimom pracovného času dlhším ako 48 hodín počas obdobia siedmich dní postihom alebo „ujmou“ v zmysle článku 22 ods. 1 písm. a) [(pozri aj písm. b)] smernice o pracovnom čase?


title: Vec C-19/12: Rozsudok Súdneho dvora (ôsma komora) zo 7. marca 2013 (návrh na začatie prejudiciálneho konania, ktorý podal Varhoven administrativen sad — Bulharsko) — Efir OOD/Direktor na Direkcia „Obžalvane i upravlenie na izpalnenieto“ Plovdiv (Daň z pridanej hodnoty — Smernice 2006/112/ES — Články 62, 63, 65, 73 a 80 — Zriadenie práva stavby fyzickými osobami v prospech obchodnej spoločnosti výmenou za stavebné činnosti, ktoré táto spoločnosť vykoná v prospech uvedených fyzických osôb — Zmluva o zámene — DPH zo stavebných služieb — Zdaniteľné plnenie — Splatnosť dane — Zahrnutie do pojmu zdaniteľné plnenie tak zdaniteľné transakcie, ako aj transakcie oslobodené od dane — Uhradenie celého protiplnenia vopred — Preddavok — Základ dane pri plnení v prípade, ak protiplnenie je tvorené tovarom alebo službami — Priamy účinok)

text:
               27.4.2013

               SK

               Úradný vestník Európskej únie

               C 123/7

         Rozsudok Súdneho dvora (ôsma komora) zo 7. marca 2013 (návrh na začatie prejudiciálneho konania, ktorý podal Varhoven administrativen sad — Bulharsko) — Efir OOD/Direktor na Direkcia „Obžalvane i upravlenie na izpalnenieto“ Plovdiv
   (Vec C-19/12) (1)

   (Daň z pridanej hodnoty - Smernice 2006/112/ES - Články 62, 63, 65, 73 a 80 - Zriadenie práva stavby fyzickými osobami v prospech obchodnej spoločnosti výmenou za stavebné činnosti, ktoré táto spoločnosť vykoná v prospech uvedených fyzických osôb - Zmluva o zámene - DPH zo stavebných služieb - Zdaniteľné plnenie - Splatnosť dane - Zahrnutie do pojmu zdaniteľné plnenie tak zdaniteľné transakcie, ako aj transakcie oslobodené od dane - Uhradenie celého protiplnenia vopred - Preddavok - Základ dane pri plnení v prípade, ak protiplnenie je tvorené tovarom alebo službami - Priamy účinok)
   2013/C 123/09
   Jazyk konania: bulharčina

      Vnútroštátny súd, ktorý podal návrh na začatie prejudiciálneho konania

   Varhoven administrativen sad

      Účastníci konania pred vnútroštátnym súdom

      Žalobkyňa: Efir OOD

      Žalovaný: Direktor na Direkcia „Obžalvane i upravlenie na izpalnenieto“ Plovdiv

      Predmet veci

   Návrh na začatie prejudiciálneho konania — Varhoven administrativen sad — Výklad článku 62 ods. 1 a 2 smernice Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, s. 1) — Uskutočnenie zdaniteľného plnenia — Vnútroštátna právna úprava stanovujúca uplatňovanie pojmu zdaniteľné plnenie tak na zdaniteľné transakcie, ako aj na transakcie oslobodené od dane — Zriadenie práva stavby fyzickými osobami v prospech obchodnej spoločnosti výmenou za stavebné činnosti, ktoré táto spoločnosť vykoná v prospech uvedených fyzických osôb

      Výrok rozsudku

               1.

               Články 63 a 65 smernice Rady 2006/112/ES z 28. novembra 2006 o spoločnom systéme dane z pridanej hodnoty sa majú vykladať v tom zmysle, že za okolností, akými sú okolnosti vo veci samej, keď je v prospech určitej spoločnosti zriadené právo stavby na cudzom pozemku na účely výstavby budovy ako protiplnenie za stavebné služby spočívajúce vo výstavbe niekoľkých objektov, ktoré sa budú nachádzať v tejto budove, a ak sa uvedená spoločnosť zaviaže vykonať dodanie na kľúč osobám, ktoré toto právo stavby na cudzom pozemku zriadili, nebránia tieto články tomu, aby povinnosť k DPH z týchto stavebných služieb vznikla v okamihu, keď je zriadené právo stavby na cudzom pozemku, teda predtým, než bude táto služba poskytnutá, ak v okamihu zriadenia tohto práva sú už všetky relevantné prvky tohto budúceho poskytnutia služieb známe, predovšetkým ak sú príslušné služby presne vymedzené a ak je hodnota uvedeného práva vyjadriteľná v peniazoch, čo overiť prislúcha vnútroštátnemu súdu.
               Za okolností, akými sú okolnosti vo veci samej, keď plnenie nie je uskutočnené medzi stranami, medzi ktorými existujú väzby v zmysle článku 80 smernice 2006/112, čo však musí overiť vnútroštátny súd, je nutné články 73 a 80 uvedenej smernice vykladať v tom zmysle, že bránia takej vnútroštátnej právnej úprave, akou je dotknutá úprava vo veci samej, podľa ktorej je pri plnení základom dane obvyklá cena dodaného tovaru či poskytnutých služieb, pokiaľ je celé protiplnenie za dané plnenie tvorené tovarom či službami.

               2.

               Články 63, 65 a 73 smernice 2006/112 majú priamy účinok.

      (1)  Ú. v. EÚ C 89, 24.3.2012.


title: Vec F-92/12: Uznesenie Súdu pre verejnú službu (druhej komory) z  28. januára 2013 — Marcuccio/Komisia (Verejná služba — Článok 34 ods. 1 rokovacieho poriadku — Žaloba podaná prostredníctvom faxu v lehote na podanie žaloby a podpísaná pečiatkou zobrazujúcou podpis advokáta alebo iným spôsobom zobrazenia podpisu — Oneskorené podanie žaloby — Zjavná neprípustnosť)

text:
               9.3.2013

               SK

               Úradný vestník Európskej únie

               C 71/28

         Uznesenie Súdu pre verejnú službu (druhej komory) z 28. januára 2013 — Marcuccio/Komisia
   (Vec F-92/12)
   (Verejná služba - Článok 34 ods. 1 rokovacieho poriadku - Žaloba podaná prostredníctvom faxu v lehote na podanie žaloby a podpísaná pečiatkou zobrazujúcou podpis advokáta alebo iným spôsobom zobrazenia podpisu - Oneskorené podanie žaloby - Zjavná neprípustnosť)
   2013/C 71/47
   Jazyk konania: taliančina

      Účastníci konania

      Žalobca: Luigi Marcuccio (Tricase, Taliansko) (v zastúpení: G. Cipressa, advokát)

      Žalovaná: Európska komisia

      Predmet veci

   Návrh na zrušenie rozhodnutia, ktorým sa vykonávajú zrážky z podpory žalobcu v invalidite na účely vymáhania sumy, ku ktorej bol žalobca zaviazaný Súdom pre verejnú službu z dôvodu súdnych poplatkov

      Výrok

               1.

               Žaloba sa zamieta ako zjavne neprípustná.

               2.

               L. Marcuccio znáša vlastné trovy konania.


title: Vec C-397/08: Žaloba podaná 15. septembra 2008 – Komisia Európskych spoločenstiev/Portugalská republika

text:
               25.10.2008

               SK

               Úradný vestník Európskej únie

               C 272/14

         Žaloba podaná 15. septembra 2008 – Komisia Európskych spoločenstiev/Portugalská republika
   (Vec C-397/08)
   (2008/C 272/25)
   Jazyk konania: portugalčina
   Účastníci konania

      Žalobkyňa: Komisia Európskych spoločenstiev (v zastúpení: N. Yerrell a M. Telles Romão, splnomocnené zástupkyne)

      Žalovaná: Portugalská republika
   Návrhy žalobkyne

               —

               určiť, že Portugalská republika si tým, že neprijala zákony, iné právne predpisy a správne opatrenia potrebné na dosiahnutie súladu so smernicou Európskeho parlamentu a Rady 2003/59/ES (1) z 15. júla 2003 o základnej kvalifikácii a pravidelnom výcviku vodičov určitých cestných vozidiel nákladnej a osobnej dopravy, ktorou sa mení a dopĺňa nariadenie Rady (EHS) č. 3820/85 a smernica Rady 91/439/EHS a zrušuje smernica Rady 76/914/EHS, alebo v každom prípade tým, že o nich neinformovala Komisiu, nesplnila povinnosti, ktoré jej vyplývajú z tejto smernice,

               —

               zaviazať Portugalskú republiku na náhradu trov konania.

         Žalobné dôvody a hlavné tvrdenia
   Lehota na prebratie smernice uplynula 10. septembra 2006.

      (1)  Ú. v. EÚ L 226, s. 4; Mim. vyd. 07/007, s. 441.


title: Vec C-631/15: Uznesenie Súdneho dvora (desiata komora) z 21. septembra 2016 (návrh na začatie prejudiciálneho konania, ktorý podal Juzgado Contencioso-Administrativo n° 1 de Oviedo – Španielsko) – Carlos Álvarez Santirso/Consejería de Educación, Cultura y Deporte del Principado de Asturias (Návrh na začatie prejudiciálneho konania — Článok 99 rokovacieho poriadku Súdneho dvora — Smernica 1999/70/ES — Rámcová dohoda o práci na dobu určitú, ktorú uzavreli ETUC, UNICE a CEEP — Doložka 4 — Na seba nadväzujúce pracovné zmluvy na dobu určitú vo verejnom sektore — Nie univerzitné vzdelávanie — Vnútroštátna právna úprava — Poskytnutie príplatku ku mzde — Podmienka — Získanie kladného výsledku v procese hodnotenia — Učitelia zamestnaní ako dočasní zamestnanci — Vylúčenie — Zásada zákazu diskriminácie)

text:
               5.12.2016

               SK

               Úradný vestník Európskej únie

               C 454/14

      Uznesenie Súdneho dvora (desiata komora) z 21. septembra 2016 (návrh na začatie prejudiciálneho konania, ktorý podal Juzgado Contencioso-Administrativo no 1 de Oviedo – Španielsko) – Carlos Álvarez Santirso/Consejería de Educación, Cultura y Deporte del Principado de Asturias
      (Vec C-631/15) (1)

      ((Návrh na začatie prejudiciálneho konania - Článok 99 rokovacieho poriadku Súdneho dvora - Smernica 1999/70/ES - Rámcová dohoda o práci na dobu určitú, ktorú uzavreli ETUC, UNICE a CEEP - Doložka 4 - Na seba nadväzujúce pracovné zmluvy na dobu určitú vo verejnom sektore - Nie univerzitné vzdelávanie - Vnútroštátna právna úprava - Poskytnutie príplatku ku mzde - Podmienka - Získanie kladného výsledku v procese hodnotenia - Učitelia zamestnaní ako dočasní zamestnanci - Vylúčenie - Zásada zákazu diskriminácie))
      (2016/C 454/26)
      Jazyk konania: španielčina

         Vnútroštátny súd, ktorý podal návrh na začatie prejudiciálneho konania

      Juzgado Contencioso-Administrativo no 1 de Oviedo

         Účastníci konania

         Žalobca: Carlos Álvarez Santirso

         Žalovaný: Consejería de Educación, Cultura y Deporte del Principado de Asturias

         Výrok

      Doložka 4 bod 1 rámcovej dohody o práci na dobu určitú uzavretej dňa 18. marca 1999, ktorá sa uvádza v prílohe smernice Rady 1999/70/ES z 28. júna 1999 o rámcovej dohode o práci na dobu určitú, ktorú uzavreli ETUC, UNICE a CEEP sa má vykladať v tom zmysle, že bráni vnútroštátnej právnej úprave, akou je právna úprava vo veci samej, ktorá bez akéhokoľvek odôvodnenia objektívnymi dôvodmi vyhradzuje zaradenie do hodnotiaceho plánu funkcie učiteľa a s tým súvisiace poberanie motivačného príplatku, v prípade kladného hodnotenia, len pre učiteľov zamestnaných v rámci pracovného pomeru na dobu neurčitú ako stálych zamestnancov, s vylúčením učiteľov zamestnaných v rámci pracovného pomeru na dobu určitú v postavení dočasných zamestnancov.

         (1)  Ú. v. EÚ C 68, 22.2.2016.


title: Vec T-475/10: Uznesenie Všeobecného súdu z  10. mája 2012 — Portugalsko/Komisia

text:
               23.6.2012

               SK

               Úradný vestník Európskej únie

               C 184/20

         Uznesenie Všeobecného súdu z 10. mája 2012 — Portugalsko/Komisia
   (Vec T-475/10) (1)

   2012/C 184/39
   Jazyk konania: portugalčina
   Predseda piatej komory nariadil výmaz veci.

      (1)  Ú. v. EÚ C 328, 4.12.2010.


title: Vec C-90/16: Návrh na začatie prejudiciálneho konania, ktorý podal Upper Tribunal (Tax and Chancery Chamber) (Spojené kráľovstvo) 15. februára 2016 – The English Bridge Union Limited/Commissioners for Her Majesty’s Revenue & Customs

text:
               25.4.2016

               SK

               Úradný vestník Európskej únie

               C 145/23

         Návrh na začatie prejudiciálneho konania, ktorý podal Upper Tribunal (Tax and Chancery Chamber) (Spojené kráľovstvo) 15. februára 2016 – The English Bridge Union Limited/Commissioners for Her Majesty’s Revenue & Customs
   (Vec C-90/16)
   (2016/C 145/29)
   Jazyk konania: angličtina

      Vnútroštátny súd, ktorý podal návrh na začatie prejudiciálneho konania

   Upper Tribunal (Tax and Chancery Chamber)

      Účastníci konania pred vnútroštátnym súdom

      Navrhovateľka: The English Bridge Union Limited

      Odporcovia: Commissioners for Her Majesty’s Revenue & Customs

      Prejudiciálne otázky

               1.

               Aké sú podstatné znaky, ktoré musí určitá činnosť vykazovať, aby mohla byť „športom“ v zmysle článku 132 ods. 1 písm. m) smernice Rady 2006/112/ES (1) z 28. novembra 2006 (ďalej len „hlavná smernica o DPH“)? Musí daná činnosť zahrňovať predovšetkým významný (alebo nevýznamný) fyzický prvok, ktorý je podstatný pre jej výsledok, alebo stačí, ak zahrňuje významný duševný prvok, ktorý je podstatný pre jej výsledok?

               2.

               Je športový bridž (nazývaný tiež „porovnávací bridž“) „športom“ v zmysle článku 132 ods. 1 písm. m) hlavnej smernice o DPH?

      (1)  Smernica Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, s. 1).


title: Uznesenie Súdu prvého stupňa zo 6. mája 2004 vo veci T-34/03, André Hecq proti Komisii Európskych spoločenstiev (Zamestnanecká žaloba — Sťažnosť — Oprávnenie konať — Úradník, ktorý koná vo svojom mene a nie v záujme odborovej organizácie — Neprípustnosť)

text:
               25.9.2004

               SK

               Úradný vestník Európskej únie

               C 239/23

      UZNESENIE SÚDU PRVÉHO STUPŇA

   zo 6. mája 2004
   vo veci T-34/03, André Hecq proti Komisii Európskych spoločenstiev (1)

   (Zamestnanecká žaloba - Sťažnosť - Oprávnenie konať - Úradník, ktorý koná vo svojom mene a nie v záujme odborovej organizácie - Neprípustnosť)
   (2004/C 239/51)
   Jazyk konania: francúzština
   Vo veci T-34/03, André Hecq, bývalý úradník Komisie Európskych spoločenstiev, bytom v Mondercange (Luxembursko), v zastúpení: L. Vogel, advokát, proti Komisii Európskych spoločenstiev (splnomocnení zástupcovia: J. Currall a V. Joris), predmetom ktorej je jednak žiadosťo zrušenie rozhodnutia Komisie zo 4. októbra 2002, ktorým zamieta sťažnosť podanú A. Hecqom, ktorý koná, tak vo svojom mene a ako prezident Odborovej organizácie medzinárodných a európskych úradníkov, proti viacerým rozhodnutiam týkajúcich sa zastúpenia zamestnancov a prostriedkov, ktoré mu dala k dispozícii Komisia, a jednak žiadosť o náhradu škody, ktorú údajne utrpel zo strany Komisie, Súd prvého stupňa (piata komora), v zložení: predseda P. Lindh, sudcovia R. García-Valdecasas a J. D. Cooke, tajomník: H. Jung, vydal dňa 6. mája 2004 uznesenie, ktorého výrok znie:

               1.

               Žaloba sa zamieta pre neprípustnosť.

               2.

               Žalobca znáša vlastné trovy konania a náhradu trov konania Komisie.

      (1)  Ú. v. EÚ C 101 z 26.4.2003


title: Vec T-25/05: Žaloba podaná dňa 21. januára 2005: KM Europa Metal AG, Tréfimétaux S.A. a Europa Metalli S.p.A. proti Komisii Európskych spoločenstiev

text:
               2.4.2005

               SK

               Úradný vestník Európskej únie

               C 82/39

         Žaloba podaná dňa 21. januára 2005: KM Europa Metal AG, Tréfimétaux S.A. a Europa Metalli S.p.A. proti Komisii Európskych spoločenstiev
   (Vec T-25/05)
   (2005/C 82/70)
   Jazyk konania: angličtina
   KM Europa Metal AG, so sídlom v Osnabrücku (Nemecko), Tréfimétaux S.A., so sídlom v Courbevoie Cedex (Francúzsko) a Europa Metalli S.p.A., so sídlom vo Florencii (Taliansko), v zastúpení: R. Elderkin, Barrister a M. Siragusa, A. Winckler, G. Cesare Rizza, T. Graf a M. Piergiovanni, advokáti, podali 21. januára 2005 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobcovia navrhujú, aby Súd prvého stupňa:

               —

               podstatne znížil pokutu KME;

               —

               zaviazal Komisiu na náhradu odmeny za právne zastupovanie a iných výdavkov žalobcov;

               —

               uskutočnil akékoľvek iné opatrenia, ktoré tento ctihodný súd považuje za vhodné.

         Žalobné dôvody a hlavné tvrdenia
   Žalobcovia napádajú pokutu, ktorá im bola uložená rozhodnutím Komisie z 3. septembra 2004 vzťahujúcim sa na konanie podľa článku 81 ods. 1 ES vo veci Comp/E-1/38-069, ktoré konštatovalo tri rozličné porušenia v odvetví medených inštalačných rúrok.
   Svojím prvým žalobným dôvodom žalobcovia namietajú, že Komisia pri stanovení základnej čiastky ich pokút neposúdila skutočný trhový dopad porušenia v rozpore so zásadami primeranosti a rovnakého zaobchádzania. Dopad kartelu na zákazníkov a konečných spotrebiteľov bol veľmi obmedzený, vzhľadom na jej časté porušovanie a pokračujúce súťaženie výrobcov, absenciu akéhokoľvek kontrolného a sankčného mechanizmu, ako aj veľkú kúpnu silu zákazníkov.
   Svojím druhým žalobným dôvodom žalobcovia tvrdia, že posúdenie závažnosti porušenia Komisiou bolo narušené zveličením hospodárskeho dopadu porušenia. Podľa žalobcov nemala byť cena suroviny, teda medi, zahrnutá do výpočtu hodnoty relevantného trhu, pretože porušenie sa týkalo iba pridanej hodnoty. Žalobcovia takisto tvrdia, že výrobcovia rúrok nielen nemajú žiadny stupeň kontroly nad cenou kovu, ale sú pri zdrojovej medi prísne viazaní pokynmi na kúpu, ktoré dostávajú od svojich zákazníkov.
   Svojím tretím žalobným dôvodom žalobcovia namietajú, že Komisia výrazne precenila význam žalobcov na trhu medených inštalačných rúrok v porovnaní s inými podnikateľmi na tomto trhu, a tým stanovila počiatočnú výšku pokuty príliš vysoko. Komisia predovšetkým nezobrala na vedomie, že žalobcovia počas významného časového obdobia pôsobili na trhu ako konkurenti.
   Svojím štvrtým žalobným dôvodom žalobcovia namietajú, že výpočet Komisie, čo sa týka zložky doby trvania počiatočnej čiastky pokuty bol v rozpore so zásadami primeranosti a rovnakého zaobchádzania. Komisia predovšetkým pri stanovení zvýšenia pokuty z dôvodu doby trvania porušenia nemala brať do úvahy rok, počas ktorého boli rokovania na európskej úrovni prerušené a roky, počas ktorých boli dohody osobitne voľné a neúčinné.
   Svojím piatym žalobným dôvodom žalobcovia tvrdia, že Komisia nezohľadnila niekoľko poľahčujúcich okolností, a to neplnenie dohôd a krízu priemyselného odvetvia medených inštalačných rúrok. Žalobcovia okrem toho tvrdia, že rozhodnutie porušuje zásadu rovnakého zaobchádzania v tom, že protiprávne rozlišuje medzi KME a Outokumpu, keď voči posledne uvedenej spoločnosti uplatňuje väčšie zníženie pokuty ako to, ktoré bolo poskytnuté KME z dôvodu spolupráce mimo rámec oznámenia o odstránení tvrdosti z roku 1996.
   Svojím šiestym žalobným dôvodom žalobcovia namietajú, že zníženie, ktoré sa im poskytlo podľa oznámenia o odstránení tvrdosti z roku 1996, bolo nedostatočné. Komisia založila svoje závery v tejto záležitosti na nesprávnych skutkových predpokladoch, odchýlila sa od svojej rozhodovacej činnosti a od judikatúry a porušila zásadu rovnakého zaobchádzania.
   Svojím siedmym žalobným dôvodom žalobcovia namietajú, že Komisia mala zohľadniť tiesnivú finančnú situáciu žalobcov vedúcu k neschopnosti zaplatiť vysokú pokutu, a to najmä v dôsledku ťaživej sankcie, ktorú im už uložila v paralelne prebiehajúcej veci priemyselné potrubia (1).

      (1)  Vec COMP/E-1/38.240 priemyselné potrubia


title: Vec C-503/16: Návrh na začatie prejudiciálneho konania, ktorý podal Tribunal da Relação de Évora (Portugalsko) 23. septembra 2016 – Luís Isidro Delgado Mendes/Crédito Agrícola Seguros – Companhia de Seguros de Ramos Reais, S.A.

text:
               5.12.2016

               SK

               Úradný vestník Európskej únie

               C 454/19

      Návrh na začatie prejudiciálneho konania, ktorý podal Tribunal da Relação de Évora (Portugalsko) 23. septembra 2016 – Luís Isidro Delgado Mendes/Crédito Agrícola Seguros – Companhia de Seguros de Ramos Reais, S.A.
      (Vec C-503/16)
      (2016/C 454/33)
      Jazyk konania: portugalčina

         Vnútroštátny súd, ktorý podal návrh na začatie prejudiciálneho konania

      Tribunal da Relação de Évora

         Účastníci konania pred vnútroštátnym súdom

         Odvolateľ: Luís Isidro Delgado Mendes

         Odporkyňa v odvolacom konaní: Crédito Agrícola Seguros – Companhia de Seguros de Ramos Reais, S.A.

         Prejudiciálna otázka

      V prípade dopravnej nehody, pri ktorej chodec, ktorého úmyselne zrazilo motorové vozidlo, ktorého bol majiteľom a ktoré riadil ten, kto ho odcudzil, utrpel ujmu na zdraví a škodu na majetku, bráni právo Spoločenstva, najmä článok 12 ods. 3 a článok 13 ods. 1 smernice Európskeho parlamentu a Rady 2009/103/ES zo 16. septembra 2009 o poistení zodpovednosti za škodu spôsobenú prevádzkou motorových vozidiel a o kontrole plnenia povinnosti poistenia tejto zodpovednosti tomu, aby vnútroštátne právo vylučovalo nárok chodca na akékoľvek odškodnenie z dôvodu, že je majiteľom vozidla a poistníkom?


title: Vec C-609/13 P: Odvolanie podané 25. novembra 2013 : Duravit AG a i. proti rozsudku Všeobecného súdu (štvrtá komora) zo 16. septembra 2013 vo veci T-364/10, Duravit AG a i./Európska komisia

text:
               8.3.2014

               SK

               Úradný vestník Európskej únie

               C 71/4

      Odvolanie podané 25. novembra 2013: Duravit AG a i. proti rozsudku Všeobecného súdu (štvrtá komora) zo 16. septembra 2013 vo veci T-364/10, Duravit AG a i./Európska komisia
      (Vec C-609/13 P)
      (2014/C 71/07)
      Jazyk konania: nemčina

         Účastníci konania

         Odvolateľky: Duravit AG, Duravit SA, Duravit BeLux SPRL/BVBA (v zastúpení: Dr. U. Soltész, LL.M. a C. von Köckritz, Rechtsanwälte)

         Ďalší účastníci konania: Európska komisia, Rada Európskej únie

         Návrhy odvolateliek

      Odvolateľky navrhujú:

                  —

                  zrušiť rozsudok Všeobecného súdu (štvrtá komora) zo 16. septembra 2013 vo veci T-364/10 v rozsahu, v akom sa ním zamietla žaloba odvolateliek,

                  —

                  zrušiť článok 1 ods. 1, články 2 a 3 rozhodnutia Komisie K(2010) 4185 v konečnom znení z 23. júna 2010 vo veci COMP/39.092 — Kúpeľňové doplnky a príslušenstvo podľa článku 263 ods. 4 v celom rozsahu, pokiaľ sa týka odvolateliek,

                  —

                  subsidiárne (k návrhu č. 2) zrušiť alebo podstatne znížiť pokuty uložené odvolateľkám vyššie uvedeným rozhodnutím,

                  —

                  ďalej subsidiárne (k návrhom č. 2 a č. 3) vrátiť vec Všeobecnému súdu, aby o nej znovu rozhodol v súlade s právnym posúdením v rozsudku Súdneho dvora,

                  —

                  v každom prípade uložiť Komisii povinnosť nahradiť trovy konania, ktoré odvolateľky vynaložili v konaní pred Všeobecným súdom a Súdnym dvorom.

         Odvolacie dôvody a hlavné tvrdenia

      Odvolateľky uvádzajú celkovo šesť odvolacích dôvodov.
      Po prvé, Všeobecný súd porušil článok 31 nariadenia č. 1/2003, zásadu prezumpcie neviny a právo na spravodlivý proces (článok 47 a článok 48 ods. 1 v spojení s článkom 52 ods. 3 Charty základných práv a článkom 6 ods. 1 a 2 EDĽP), pretože napriek výslovnému návrhu odmietol v celom rozsahu preskúmať napadnuté rozhodnutie, vychádzal v prospech skutkových a právnych zistení Komisie z domnienky správnosti a pri stanovení výšky pokuty v dostatočnej miere neuplatnil vlastné posúdenie.
      Po druhé, Všeobecný súd postupoval v rozpore s článkom 263 ZFEÚ, porušil práva žalobkýň na účinný prostriedok nápravy (článok 47 ods. 1 Charty základných práv) a porušil zásadu rovnosti zbraní, pretože nedostatočne vykonal preskúmanie zákonnosti a na ujmu odvolateliek prekročil hranice tohto preskúmania.
      Po tretie, Všeobecný súd vo viacerých ohľadoch zjavne skreslil obsah spisu spôsobom, ktorý môže mať na rozhodnutie rozhodujúci vplyv, a v dôsledku toho sa dopustil právne nesprávneho posúdenia a porušil ustálené zásady dokazovania.
      Po štvrté, Všeobecný súd sa dopustil procesných chýb a postupoval v rozpore s článkom 48 ods. 2 rokovacieho poriadku, porušil práva žalobkýň na obranu, ako aj práva žalobkýň na spravodlivý proces a porušil zásadu rovností zbraní tým, že na ujmu odvolateliek zohľadnil nepoužiteľné a oneskorene predložené dôkazy, ako aj oneskorené vyjadrenie Komisie a nesprávne zamietol s nedostatočným odôvodnením všetky návrhy odvolateliek na vykonanie dôkazov.
      Po piate, Všeobecný súd nesprávne uplatnil článok 101 ZFEÚ a porušil svoju povinnosť odôvodnenia, keď konštatoval, že Komisia postupovala správne, keď odvolateľkám vytýkala účasť na jednotnom porušení týkajúcom sa viacerých výrobkov v súvislosti s armatúrami, sprchovými kútmi a sanitárnymi výrobkami.
      Po šieste, Všeobecný súd nesprávne uplatnil článok 101 ZFEÚ, pretože pri posúdení výmeny informácií podľa článku 101 ods. 1 ZFEÚ použil nesprávne kritérium, predpokladal povinnosť odvolateliek dištancovať sa od diskusií s osobami, ktoré nie sú súťažiteľmi a údajné „pokusy o dohody“ týkajúce sa niektorých podnetov v zväzoch zahŕňajúcich viacero výrobkov posúdil ako dokonané porušenie článku 101 ZFEÚ.


title: Vec C-436/03: Rozsudok Súdneho dvora (veľká komora) z  2. mája 2006  – Európsky parlament/Rada Európskej únie (Žaloba o neplatnosť — Nariadenie (ES) č. 1435/2003 — Európske družstvo (SCE) — Voľba právneho základu — Článok 95 ES — Článok 308 ES)

text:
               17.6.2006

               SK

               Úradný vestník Európskej únie

               C 143/4

         Rozsudok Súdneho dvora (veľká komora) z 2. mája 2006 – Európsky parlament/Rada Európskej únie
   (Vec C-436/03) (1)

   (Žaloba o neplatnosť - Nariadenie (ES) č. 1435/2003 - Európske družstvo (SCE) - Voľba právneho základu - Článok 95 ES - Článok 308 ES)
   (2006/C 143/08)
   Jazyk konania: francúzština
   Účastníci konania

      Žalobca: Európsky parlament (v zastúpení: R. Passos, E. Waldherr a J. Rufas Quintana, splnomocnení zástupcovia)

      Žalovaná: Rada Európskej únie (v zastúpení: J.-P. Jacqué a M. C. Giorgi Fort, splnomocnení zástupcovia)

      Vedľajší účastník, ktorý v konaní podporuje žalobcu: Komisia Európskych spoločenstiev (v zastúpení: C. Schmidt a J.-F. Pasquier, splnomocnení zástupcovia)

      Vedľajší účastníci, ktorí v konaní podporujú žalovanú: Španielske kráľovstvo (v zastúpení: E. Braquehais Conesa, splnomocnený zástupca), Spojené kráľovstvo Veľkej Británie a Severného Írska (v zastúpení: R. Caudwell, splnomocnená zástupkyňa, za právnej pomoci Lord P. Goldsmith a N. Paines)
   Predmet veci
   Zrušenie nariadenia Rady (ES) č. 1435/2003 z 22. júla 2003 o stanovách Európskeho družstva (SCE) (Ú. v. EÚ L 207, s. 1; Mim. vyd. 17/001, s. 280)
   Výrok rozsudku

               1.

               Žaloba sa zamieta.

               2.

               Európsky parlament je povinný nahradiť trovy konania.

               3.

               Španielske kráľovstvo, Spojené kráľovstvo Veľkej Británie a Severného Írska, ako aj Komisia Európskych spoločenstiev znášajú svoje vlastné trovy konania.

      (1)  Ú. v. EÚ C 289, 29.11.2003.


title: Vec C-639/15 P: Odvolanie podané 1. decembra 2015: Gat Microencapsulation GmbH (predtým Gat Microencapsulation AG) proti rozsudku Všeobecného súdu (šiesta komora) z 30. septembra 2015 vo veci T-720/13, Gat Microencapsulation/EUIPO

text:
               29.8.2016

               SK

               Úradný vestník Európskej únie

               C 314/8

         Odvolanie podané 1. decembra 2015: Gat Microencapsulation GmbH (predtým Gat Microencapsulation AG) proti rozsudku Všeobecného súdu (šiesta komora) z 30. septembra 2015 vo veci T-720/13, Gat Microencapsulation/EUIPO
   (Vec C-639/15 P)
   (2016/C 314/12)
   Jazyk konania: angličtina

      Účastníci konania

      Odvolateľka: Gat Microencapsulation GmbH (predtým Gat Microencapsulation AG) (v zastúpení: S. Soler Lerma, splnomocnený zástupca, M. C. March Cabrelles, abogada)

      Ďalší účastník konania: Úrad Európskej únie pre duševné vlastníctvo (EUIPO)
   Uznesením z 26. mája 2016 Súdny dvor (ôsma komora) vyhlásil odvolanie za neprípustné.


title: Vec T-215/14: Žaloba podaná 8. mája 2014 – Gmina Miasto Gdynia a Port Lotniczy Gdynia Kosakowo/Komisia

text:
               10.6.2014

               SK

               Úradný vestník Európskej únie

               C 175/48

         Žaloba podaná 8. mája 2014 – Gmina Miasto Gdynia a Port Lotniczy Gdynia Kosakowo/Komisia
   (Vec T-215/14)
   2014/C 175/67
   Jazyk konania: poľština

      Účastníci konania

      Žalobcovia: Gmina Miasto Gdynia (Gdynia, Poľsko) a Port Lotniczy Gdynia Kosakowo sp. z o.o. (Gdynia) (v zastúpení: T. Koncewicz, advokát)

      Žalovaná: Európska komisia

      Návrhy

   Žalobcovia navrhujú, aby Všeobecný súd:

               —

               zrušil rozhodnutie, ktoré vydala Európska komisia vo veci SA. 35388 dňa 11. februára 2014 a ktorým sa Poľskej republike uložilo vymáhať od letiska Gdynia-Kosakowo neoprávnene poskytnutú štátnu pomoc,

               —

               zaviazal žalovanú na náhradu trov konania.

      Dôvody a hlavné tvrdenia

   Na podporu svojej žaloby žalobcovia uvádzajú päť žalobných dôvodov.

               1.

               Prvý žalobný dôvod:

                           —

                           Nedôvodnosť a zjavne nesprávne posúdenie pri prijatí skutkového záveru, ktorý bol základom pre vydanie napadnutého rozhodnutia a v dôsledku toho prekročenie hraníc posúdenia zo strany Komisie a dopustenie sa zjavnej chyby pri posúdení dôkazov.

               2.

               Druhý žalobný dôvod:

                           —

                           Nezohľadnenie faktorov a okolností relevantných pre právne posúdenie investície letisko Gdynia Kosakowo zo strany Komisie.

               3.

               Tretí žalobný dôvod:

                           —

                           Prekročenie hraníc voľnej úvahy zo strany Komisie v zmysle judikatúry zdôrazňujúcej povinnosť inštitúcie, ktorá disponuje diskrečnou právomocou, uviesť prečo sú určité dôkazy a skutočnosti zohľadnené, zatiaľ čo iné sú odmietnuté.

               4.

               Štvrtý žalobný dôvod:

                           —

                           Porušenie článku 107 ods. 1 ZFEÚ v spojení so všeobecnou zásadou európskeho práva – zásadou právnej istoty a lojálnosti inštitúcií voči subjektom podliehajúcim právnym predpisom, z dôvodu nesprávneho posúdenia a výkladu.

               5.

               Piaty žalobný dôvod:

                           —

                           Porušenie zahŕňajúce nesprávnu právnu kvalifikáciu skutočností a dôvodov, čo malo za následok, že napadnuté rozhodnutie porušuje článok 107 ods. 1 ZFEÚ z dôvodu konštatovania, že vo veci neboli splnené podmienky na uznanie postupu žalobcov ako spĺňajúceho test súkromného investora a nebolo preukázané, že investičný projekt by bol realizovaný súkromným investorom s tým záverom, že investícia Gdynia – Kosakowo je nepovolenou štátnou pomocou.


               11.9.2017

               SK

               Úradný vestník Európskej únie

               C 300/38

         Žaloba podaná 20. júla 2017 – Bopp/EUIPO (Zobrazenie pravidelného osemuholníka)
   (Vec T-460/17)
   (2017/C 300/47)
   Jazyk konania: nemčina

      Účastníci konania

      Žalobca: Carsten Bopp (Glashütten, Nemecko) (v zastúpení: F. Pröckl, Rechtsanwalt)

      Žalovaný: Úrad Európskej únie pre duševné vlastníctvo (EUIPO)

      Údaje týkajúce sa konania pred EUIPO

      Dotknutá sporná ochranná známka: označenie (Zobrazenie pravidelného osemuholníka) – prihláška č. 11 005 196.

      Napadnuté rozhodnutie: rozhodnutie štvrtého odvolacieho senátu EUIPO z 8. mája 2017 vo veci R 1954/2016-4.

      Návrhy

   Žalobca navrhuje, aby Všeobecný súd:

               —

               zrušil napadnuté rozhodnutie,

               —

               uložil EUIPO povinnosť nahradiť trovy konania.

      Uvádzané žalobné dôvody

               —

               porušenie článku 7 ods. 1 písm. b) nariadenia č. 207/2009,

               —

               porušenie článku 75 nariadenia č. 207/2009.


title: Vec C-485/13: Návrh na začatie prejudiciálneho konania, ktorý podal Juzgado de Primera Instancia e Instrucción n °2 de Marchena (Španielsko) 10. septembra 2013 — Caixabank SA/José Labella Crespo a i.

text:
               30.11.2013

               SK

               Úradný vestník Európskej únie

               C 352/5

         Návrh na začatie prejudiciálneho konania, ktorý podal Juzgado de Primera Instancia e Instrucción no 2 de Marchena (Španielsko) 10. septembra 2013 — Caixabank SA/José Labella Crespo a i.
   (Vec C-485/13)
   2013/C 352/09
   Jazyk konania: španielčina

      Vnútroštátny súd, ktorý podal návrh na začatie prejudiciálneho konania

   Juzgado de Primera Instancia e Instrucción no 2 de Marchena.

      Účastníci konania pred vnútroštátnym súdom

      Žalobkyňa: Caixabank SA

      Žalovaní: José Labella Crespo, Rosario Márquez Rodríguez, Rafael Gallardo Salvat, Manuela Márquez Rodríguez

      Prejudiciálne otázky

               1.

               Má vnútroštátny súd, v súlade so smernicou Rady 93/13/EHS (1) z 5. apríla 1993 o nekalých podmienkach v spotrebiteľských zmluvách, najmä s článkom 6 ods. 1 smernice, a s cieľom zabezpečiť ochranu spotrebiteľov a používateľov v súlade so zásadami ekvivalencie a efektivity, keď posudzuje existenciu nekalej podmienky týkajúcej sa úrokov z omeškania pri hypotekárnych úveroch, konštatovať neplatnosť zmluvnej podmienky a jej nezáväznosť, alebo naopak, upraviť zmluvnú podmienku o úrokoch tým, že oprávneného alebo veriteľa poverí prepočítaním úrokov?

               2.

               Stanovuje druhé prechodné ustanovenie Ley 1/2013 de 14 de mayo (zákona č. 1/2013 zo 14. mája) jednoznačné obmedzenie ochrany záujmov spotrebiteľa, keď implicitne ukladá súdnemu orgánu povinnosť upraviť zmluvnú podmienku týkajúcu sa úrokov z omeškania, ktorá bola posúdená ako nekalá, tým že prepočíta dohodnuté úroky a ponechá v platnosti zmluvnú podmienku, ktorá bola nekalá, namiesto vyhlásenia neplatnosti zmluvnej podmienky a jej nezáväznosti pre spotrebiteľa?

               3.

               Odporuje druhé prechodné ustanovenie Ley 1/2013 de 14 de mayo (zákona č. 1/2013 zo 14. mája) smernici Rady 93/13/EHS z 5. apríla 1993 o nekalých podmienkach v spotrebiteľských zmluvách, najmä jej článku 6 ods. 1, keď znemožňuje uplatnenie zásad ekvivalencie a efektivity v oblasti ochrany spotrebiteľa a obchádza uplatnenie sankcie neplatnosti a nezáväznosti vo vzťahu k zmluvným podmienkam týkajúcim sa úrokov z omeškania, ktoré boli posúdené ako nekalé, dohodnutým v hypotekárnych úveroch uzavretých pred účinnosťou zákona č. 1/2013 zo 14. mája?

      (1)  Ú. v. ES L 95, s. 29; Mim. vyd. 15/002, s. 288.


title: Vec C-59/09 P: Odvolanie podané 9. decembra 2008 : Hasbro, Inc. proti rozhodnutiu Súdu prvého stupňa (šiesta komora) uvedenému v liste z  22. septembra 2008 vo veci T-472/07, Enercon/ÚHVT

text:
               7.11.2009

               SK

               Úradný vestník Európskej únie

               C 267/24

         Odvolanie podané 9. decembra 2008: Hasbro, Inc. proti rozhodnutiu Súdu prvého stupňa (šiesta komora) uvedenému v liste z 22. septembra 2008 vo veci T-472/07, Enercon/ÚHVT
   (Vec C-59/09 P)
   2009/C 267/45
   Jazyk konania: angličtina

      Účastníci konania

      Odvolateľ: Hasbro, Inc. (v zastúpení: M. Edenborough, barrister)

      Ďalší účastník konania: Úrad pre harmonizáciu vnútorného trhu (ochranné známky a vzory)
   Súdny dvor (piata komora) uznesením z 10. júla 2009 rozhodol, že odvolanie je neprípustné.


title: Vec T-710/14: Rozsudok Všeobecného súdu z 15. septembra 2016 – Herbert Smith Freehills/Rada („Prístup k dokumentom — Nariadenie (ES) č. 1049/2001 — Dokumenty týkajúce sa diskusií pred prijatím smernice o aproximácii zákonov, iných právnych predpisov a správnych opatrení členských štátov týkajúcich sa výroby, prezentácie a predaja tabakových a súvisiacich výrobkov — Zamietnutie prístupu — Výnimka vzťahujúca sa na ochranu právneho poradenstva — Právo na obhajobu — Prevažujúci verejný záujem“)

text:
               31.10.2016

               SK

               Úradný vestník Európskej únie

               C 402/39

         Rozsudok Všeobecného súdu z 15. septembra 2016 – Herbert Smith Freehills/Rada
   (Vec T-710/14) (1)

   ((„Prístup k dokumentom - Nariadenie (ES) č. 1049/2001 - Dokumenty týkajúce sa diskusií pred prijatím smernice o aproximácii zákonov, iných právnych predpisov a správnych opatrení členských štátov týkajúcich sa výroby, prezentácie a predaja tabakových a súvisiacich výrobkov - Zamietnutie prístupu - Výnimka vzťahujúca sa na ochranu právneho poradenstva - Právo na obhajobu - Prevažujúci verejný záujem“))
   (2016/C 402/43)
   Jazyk konania: angličtina

      Účastníci konania

      Žalobkyňa: Herbert Smith Freehills LLP (Londýn, Spojené kráľovstvo) (v zastúpení: P. Wytinck, advokát)

      Žalovaná: Rada Európskej únie (v zastúpení: E. Rebasti, M. Veiga a J. Herrmann, splnomocnení zástupcovia)

      Vedľajší účastník, ktorý v konaní podporuje žalovanú: Európska komisia (v zastúpení: P. Van Nuffel, J. Baquero Cruz a F. Clotuche-Duvieusart, splnomocnení zástupcovia)

      Predmet veci

   Návrh podľa článku 263 ZFEÚ na zrušenie rozhodnutia Rady 18/c/01/14 z 23. júla 2014, ktorým sa zamieta prístup k určitým dokumentom súvisiacim s prijatím smernice Európskeho parlamentu a Rady 2014/40/EÚ z 3. apríla 2014 o aproximácii zákonov, iných právnych predpisov a správnych opatrení členských štátov týkajúcich sa výroby, prezentácie a predaja tabakových a súvisiacich výrobkov a o zrušení smernice 2001/37/ES (Ú. v. EÚ L 127, 2014, s. 1)

      Výrok rozsudku

               1.

               Žaloba sa zamieta.

               2.

               Herbert Smith Freehills LLP znáša svoje vlastné trovy konania a je povinná nahradiť trovy konania Rady Európskej únie.

               3.

               Európska komisia znáša vlastné trovy konania.

      (1)  Ú. v. EÚ C 409, 17.11.2014.


title: Vec C-302/16: Návrh na začatie prejudiciálneho konania, ktorý podal Rechtbank Noord-Nederland, Miesto Groningen (Holandsko) 27. mája 2016 – B.J.A. Krijgsman/Surinaamse Luchtvaart Maatschappij NV

text:
               5.9.2016

               SK

               Úradný vestník Európskej únie

               C 326/9

         Návrh na začatie prejudiciálneho konania, ktorý podal Rechtbank Noord-Nederland, Miesto Groningen (Holandsko) 27. mája 2016 – B.J.A. Krijgsman/Surinaamse Luchtvaart Maatschappij NV
   (Vec C-302/16)
   (2016/C 326/18)
   Jazyk konania: holandčina

      Vnútroštátny súd, ktorý podal návrh na začatie prejudiciálneho konania

   Rechtbank Noord-Nederland, Miesto Groningen

      Účastníci konania pred vnútroštátnym súdom

      Žalobca: B.J.A. Krijgsman

      Žalovaná: Surinaamse Luchtvaart Maatschappij NV

      Prejudiciálna otázka

   Aké (formálne a obsahové) požiadavky sú kladené na splnenie informačnej povinnosti v zmysle článku 5 ods. 1 písm. c) nariadenia č. 261/2004 (1), ak prepravná zmluva bola uzatvorená prostredníctvom cestovného agenta alebo rezerváciou na internetovej stránke?

      (1)  Nariadenie Európskeho parlamentu a Rady (ES) č. 261/2004 z 11. februára 2004, ktorým sa ustanovujú spoločné pravidlá systému náhrad a pomoci cestujúcim pri odmietnutí nástupu do lietadla, v prípade zrušenia alebo veľkého meškania letov a ktorým sa zrušuje nariadenie (EHS) č. 295/91 (Ú. v. ES 2004 L 46, s. 1; Mim. vyd. 07/008, s. 10).


title: Vec C-146/11: Rozsudok Súdneho dvora (druhá komora) z  12. júla 2012 (návrh na začatie prejudiciálneho konania, ktorý podal Riigikohus — Estónsko) — AS Pimix, v likvidácii/Maksu- ja Tolliameti Lõuna maksu- ja tollikeskus, Põllumajandusministeerium (Pristúpenie nových členských štátov — Stanovenie poplatku za nadbytočné zásoby poľnohospodárskych výrobkov — Odkaz v ustanovení vnútroštátneho práva na ustanovenie nariadenia Únie, ktoré nebolo riadne uverejnené v Úradnom vestníku Európskej únie v jazyku daného členského štátu)

text:
               22.9.2012

               SK

               Úradný vestník Európskej únie

               C 287/12

         Rozsudok Súdneho dvora (druhá komora) z 12. júla 2012 (návrh na začatie prejudiciálneho konania, ktorý podal Riigikohus — Estónsko) — AS Pimix, v likvidácii/Maksu- ja Tolliameti Lõuna maksu- ja tollikeskus, Põllumajandusministeerium
   (Vec C-146/11) (1)

   (Pristúpenie nových členských štátov - Stanovenie poplatku za nadbytočné zásoby poľnohospodárskych výrobkov - Odkaz v ustanovení vnútroštátneho práva na ustanovenie nariadenia Únie, ktoré nebolo riadne uverejnené v Úradnom vestníku Európskej únie v jazyku daného členského štátu)
   2012/C 287/19
   Jazyk konania: estónčina

      Vnútroštátny súd, ktorý podal návrh na začatie prejudiciálneho konania

   Riigikohus

      Účastníci konania pred vnútroštátnym súdom

      Žalobkyňa: AS Pimix, v likvidácii

      Žalovaní: Maksu- ja Tolliameti Lõuna maksu- ja tollikeskus, Põllumajandusministeerium

      Predmet veci

   Návrh na začatie prejudiciálneho konania — Riigikohus — Výklad článku 288 ods. 2 ZFEÚ a článku 297 ods. 1 ZFEÚ a nariadenia Komisie (ES) č. 1972/2003 z 10. novembra 2003 o prechodných opatreniach prijatých v súvislosti s pristúpením Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska s ohľadom na obchod s poľnohospodárskymi výrobkami (Ú. v. EÚ L 293, s. 3; Mim. vyd. 03/040, s. 474), ako aj rozsudkov Súdneho dvora vo veciach C-161/06, C-560/07 a C-140/08 — Pristúpenie nových členských štátov — Stanovenie poplatku za nadbytočné zásoby poľnohospodárskych výrobkov — Ustanovenie vnútroštátnej právnej úpravy odkazujúce na ustanovenie nariadenia Európskej únie, ktoré nebolo riadne uverejnené v Úradnom vestníku Európskej únie v jazyku predmetného členského štátu k dátumu určenia nadbytočných zásob — Vykonanie alebo nevykonanie nariadenia v zmysle judikatúry Súdneho dvora

      Výrok rozsudku

   Článok 58 aktu o podmienkach pristúpenia Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky, Slovenskej republiky a o úpravách zmlúv, na ktorých je založená Európska únia, sa má vykladať v tom zmysle, že bráni tomu, aby sa v Estónsku voči jednotlivcom uplatňovali ustanovenia nariadenia Komisie (ES) č. 1972/2003 z 10. novembra 2003 o prechodných opatreniach prijatých v súvislosti s pristúpením Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska s ohľadom na obchod s poľnohospodárskymi výrobkami, ktoré k 1. máju 2004 neboli uverejnené v Úradnom vestníku Európskej únie v estónskom jazyku a neboli ani prebraté do vnútroštátneho práva tohto členského štátu, a to aj vtedy, ak sa s nimi mohli títo jednotlivci oboznámiť inými spôsobmi.

      (1)  Ú. v. EÚ C 160, 25.5.2011.


title: Vec C-476/11: Rozsudok Súdneho dvora (druhá komora) z  26. septembra 2013 (návrh na začatie prejudiciálneho konania, ktorý podal Vestre Landsret — Dánsko) — HK Danmark, ktorá koná za Glennie Kristensenovú/Experian A/S (Zásada zákazu diskriminácie na základe veku — Charta základných práv Európskej únie — Článok 21 ods. 1 — Smernica 2000/78/ES — Článok 6 ods. 1 a 2 — Zamestnanecký dôchodkový systém — Odstupňovanie výšky príspevkov na základe veku)

text:
               23.11.2013

               SK

               Úradný vestník Európskej únie

               C 344/12

         Rozsudok Súdneho dvora (druhá komora) z 26. septembra 2013 (návrh na začatie prejudiciálneho konania, ktorý podal Vestre Landsret — Dánsko) — HK Danmark, ktorá koná za Glennie Kristensenovú/Experian A/S
   (Vec C-476/11) (1)

   (Zásada zákazu diskriminácie na základe veku - Charta základných práv Európskej únie - Článok 21 ods. 1 - Smernica 2000/78/ES - Článok 6 ods. 1 a 2 - Zamestnanecký dôchodkový systém - Odstupňovanie výšky príspevkov na základe veku)
   2013/C 344/18
   Jazyk konania: dánčina

      Vnútroštátny súd, ktorý podal návrh na začatie prejudiciálneho konania

   Vestre Landsret

      Účastníci konania pred vnútroštátnym súdom

      Žalobkyňa: HK Danmark, ktorá koná za Glennie Kristensenovú

      Žalovaný: Experian A/S

      Za účasti: Beskæftigelsesministeriet

      Predmet veci

   Návrh na začatie prejudiciálneho konania — Vestre Landsret — Výklad článku 6 ods. 2 smernice 2000/78/ES z 27. novembra 2000, ktorá ustanovuje všeobecný rámec pre rovnaké zaobchádzanie v zamestnaní a povolaní (Ú. v. ES L 303, s. 16; Mim. vyd. 05/004, s. 79) — Odôvodnenie rozdielov v zaobchádzaní na základe veku — Stanovenie vekových hraníc pre prijatie do zamestnaneckých systémov sociálneho zabezpečenia alebo pre prístup k dôchodkovým dávkam alebo k dávkam v invalidite — Všeobecná výnimka zo zamestnaneckých systémov sociálneho zabezpečenia za podmienky, že sa predíde diskriminácii na základe pohlavia alebo výnimka iba pre prijatie do systému sociálneho zabezpečenia — Vnútroštátny právny režim, na základe ktorého môže zamestnávateľ ako súčasť odmeny vyplácať vekovo odstupňované príspevky do dôchodkového systému

      Výrok rozsudku

   Zásada zákazu diskriminácie na základe veku, ktorá je zakotvená v článku 21 Charty základných práv Európskej únie a konkretizovaná smernicou Rady 2000/78/ES z 27. novembra 2000, ktorá ustanovuje všeobecný rámec pre rovnaké zaobchádzanie v zamestnaní a povolaní, a konkrétnejšie článok 2 a článok 6 ods. 1 tejto smernice sa majú vykladať v tom zmysle, že nebránia zamestnaneckému dôchodkovému systému, v rámci ktorého zamestnávateľ vypláca ako súčasť odmeny vekovo odstupňované príspevky do dôchodkového systému, pokiaľ rozdielne zaobchádzanie na základe veku, ktoré z toho vyplýva, je primerané a nevyhnutné na dosiahnutie legitímneho cieľa, čo prináleží overiť vnútroštátnemu súdu.

      (1)  Ú. v. EÚ C 340, 19.11.2011.


title: Vec C-138/12: Rozsudok Súdneho dvora (piata komora) z  11. apríla 2013 (návrh na začatie prejudiciálneho konania, ktorý podal Administrativen săd — Varna — Bulharsko) — Rusedespred OOD/Direktor na Direkcija „Obžalvane i upravlenie na izpălnenieto“ — Varna pri Centralno upravlenie na Nacionalnata agencija za prichodite (Dane — DPH — Smernica 2006/112/ES — Článok 203 — Zásada daňovej neutrality — Vrátenie zaplatenej dane dodávateľovi v prípade zamietnutia práva na odpočet príjemcovi plnenia oslobodeného od dane)

text:
               1.6.2013

               SK

               Úradný vestník Európskej únie

               C 156/13

         Rozsudok Súdneho dvora (piata komora) z 11. apríla 2013 (návrh na začatie prejudiciálneho konania, ktorý podal Administrativen săd — Varna — Bulharsko) — Rusedespred OOD/Direktor na Direkcija „Obžalvane i upravlenie na izpălnenieto“ — Varna pri Centralno upravlenie na Nacionalnata agencija za prichodite
   (Vec C-138/12) (1)

   (Dane - DPH - Smernica 2006/112/ES - Článok 203 - Zásada daňovej neutrality - Vrátenie zaplatenej dane dodávateľovi v prípade zamietnutia práva na odpočet príjemcovi plnenia oslobodeného od dane)
   2013/C 156/20
   Jazyk konania: bulharčina

      Vnútroštátny súd, ktorý podal návrh na začatie prejudiciálneho konania

   Administrativen săd — Varna

      Účastníci konania pred vnútroštátnym súdom

      Žalobkyňa: Rusedespred OOD

      Žalovaný: Direktor na Direkcija „Obžalvane i upravlenie na izpălnenieto“ — Varna pri Centralno upravlenie na Nacionalnata agencija za prichodite

      Predmet veci

   Návrh na začatie prejudiciálneho konania — Administrativen săd — Varna — Výklad článku 203 smernice Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, s. 1) — Zásady daňovej neutrality, efektivity a rovnosti zaobchádzania — Právo na odpočet dane zaplatenej na vstupe — Právo dodávateľa požadovať vrátenie dane zaplatenej bez právneho dôvodu, pokiaľ právo na odpočet dane v prospech príjemcu dodávky bolo zamietnuté z dôvodu, že táto dodávka je podľa vnútroštátneho práva oslobodená od dane

      Výrok rozsudku

               1.

               Zásada neutrality dane z pridanej hodnoty, ktorá je konkretizovaná v judikatúre týkajúcej sa článku 203 smernice Rady 2006/112/ES z 28. novembra 2006 o spoločnom systéme dane z pridanej hodnoty, sa má vykladať v tom zmysle, že bráni tomu, aby daňová správa na základe vnútroštátneho ustanovenia určeného na prebratie uvedeného článku dodávateľovi služby oslobodenej od dane zamietla vrátenie dane z pridanej hodnoty vyfakturovanej zákazníkovi omylom z dôvodu, že tento dodávateľ chybnú faktúru neopravil, hoci táto správa tomuto zákazníkovi právoplatne zamietla právo na odpočet uvedenej dane z pridanej hodnoty a toto právoplatné zamietnutie malo za následok, že opravný postup upravený vo vnútroštátnom zákone už nemožno uplatniť.

               2.

               Zdaniteľná osoba sa môže odvolávať na zásadu neutrality dane z pridanej hodnoty, ktorá je konkretizovaná v judikatúre týkajúcej sa článku 203 smernice 2006/112, s cieľom brániť sa voči ustanoveniu vnútroštátneho práva, ktoré vrátenie omylom fakturovanej dane z pridanej hodnoty podmieňuje opravou chybnej faktúry, hoci právo na odpočet uvedenej dane z pridanej hodnoty bolo právoplatne zamietnuté a toto právoplatné zamietnutie malo za následok, že opravný postup upravený vo vnútroštátnom zákone už nemožno uplatniť.

      (1)  Ú. v. EÚ C 151, 26.5.2012.


title: Vec C-426/04 P: Uznesenie predsedu prvej komory Súdneho dvora z 25. januára 2006 – Európska agentúra pre obnovu (EAO)/Norbert Schmitt

text:
               14.10.2006

               SK

               Úradný vestník Európskej únie

               C 249/8

         Uznesenie predsedu prvej komory Súdneho dvora z 25. januára 2006 – Európska agentúra pre obnovu (EAO)/Norbert Schmitt
   (Vec C-426/04 P) (1)

   (2006/C 249/18)

      Jazyk konania: francúzština

   Predseda prvej komory nariadil výmaz veci.

      (1)  Ú. v. EÚ C 300, 4.12.2004.


title: Vec C-358/12: Rozsudok Súdneho dvora (desiata komora) z  10. júla 2014 (návrh na začatie prejudiciálneho konania, ktorý podal Tribunale Amministrativo Regionale per la Lombardia – Taliansko) – Consorzio Stabile Libor Lavori Pubblici/Comune di Milano (Návrh na začatie prejudiciálneho konania — Verejné zákazky — Zákazky nedosahujúce prah stanovený smernicou 2004/18/ES — Články 49 ZFEÚ a 56 ZFEÚ — Zásada proporcionality — Podmienky vylúčenia zo zadávacieho konania — Kvalitatívne kritériá výberu účastníkov týkajúce sa osobnej spôsobilosti uchádzača — Povinnosti týkajúce sa odvodov príspevkov na sociálne zabezpečenie — Pojem „závažné porušenie“  — Rozdiel medzi splatnými a zaplatenými sumami vyšší než 100 eur a 5 % splatných súm)

text:
               15.9.2014

               SK

               Úradný vestník Európskej únie

               C 315/4

         Rozsudok Súdneho dvora (desiata komora) z 10. júla 2014 (návrh na začatie prejudiciálneho konania, ktorý podal Tribunale Amministrativo Regionale per la Lombardia – Taliansko) – Consorzio Stabile Libor Lavori Pubblici/Comune di Milano
   (Vec C-358/12) (1)

   ((Návrh na začatie prejudiciálneho konania - Verejné zákazky - Zákazky nedosahujúce prah stanovený smernicou 2004/18/ES - Články 49 ZFEÚ a 56 ZFEÚ - Zásada proporcionality - Podmienky vylúčenia zo zadávacieho konania - Kvalitatívne kritériá výberu účastníkov týkajúce sa osobnej spôsobilosti uchádzača - Povinnosti týkajúce sa odvodov príspevkov na sociálne zabezpečenie - Pojem „závažné porušenie“ - Rozdiel medzi splatnými a zaplatenými sumami vyšší než 100 eur a 5 % splatných súm))
   2014/C 315/05
   Jazyk konania: taliančina

      Vnútroštátny súd, ktorý podal návrh na začatie prejudiciálneho konania

   Tribunale Amministrativo Regionale per la Lombardia

      Účastníci konania pred vnútroštátnym súdom

      Žalobca: Consorzio Stabile Libor Lavori Pubblici

      Žalovaný: Comune di Milano

      za účasti: Pascolo Srl

      Výrok rozsudku

   Články 49 ZFEÚ a 56 ZFEÚ, ako aj zásada proporcionality sa majú vykladať v tom zmysle, že nebránia takej vnútroštátnej právnej úprave, ktorá v prípade verejných zákaziek na práce s nižšou hodnotou, než je prahová hodnota definovaná v článku 7 písm. c) smernice Európskeho parlamentu a Rady 2004/18/ES z 31. marca 2004 o koordinácii postupov zadávania verejných zákaziek na práce, verejných zákaziek na dodávku tovaru a verejných zákaziek na služby, zmenenej a doplnenej nariadením Komisie (ES) č. 1177/2009 z 30. novembra 2009, ukladá verejným obstarávateľom povinnosť vylúčiť zo zadávacieho konania týkajúceho sa takejto zákazky uchádzača zodpovedného za porušenie v oblasti odvodov príspevkov na sociálne zabezpečenie, pokiaľ rozdiel medzi splatnými a zaplatenými sumami je vyšší než 100 eur a zároveň vyšší než 5 % splatných súm.

      (1)  Ú. v. EÚ C 311, 13.10.2012.


title: Vec C-482/09: Návrh na začatie prejudiciálneho konania, ktorý podal Court of Appeal (England   Wales) (Civil Division) (Spojené kráľovstvo) 30. novembra 2009 — Budějovický Budvar, národní podnik/Anheuser-Busch, Inc.

text:
               30.1.2010

               SK

               Úradný vestník Európskej únie

               C 24/42

         Návrh na začatie prejudiciálneho konania, ktorý podal Court of Appeal (England & Wales) (Civil Division) (Spojené kráľovstvo) 30. novembra 2009 — Budějovický Budvar, národní podnik/Anheuser-Busch, Inc.
   (Vec C-482/09)
   2010/C 24/72
   Jazyk konania: angličtina

      Vnútroštátny súd, ktorý podal návrh na začatie prejudiciálneho konania

   Court of Appeal (England & Wales) (Civil Division)

      Účastníci konania pred vnútroštátnym súdom

      Odvolateľ: Budějovický Budvar, národní podnik

      Odporca: Anheuser-Busch, Inc.

      Prejudiciálne otázky

               1.

               Čo sa myslí pod pojmom „strpený“ podľa článku 9 ods. 1 smernice Rady 89/104/EHS (1), a najmä:

                           a)

                           je pojem „strpený“ pojmom práva Spoločenstva, alebo je možné, aby na neho vnútroštátny súd uplatňoval vnútroštátne pravidlá strpenia (vrátane oneskorenia alebo dlhotrvajúceho ustáleného poctivého súbežného použitia)?

                           b)

                           ak je pojem „strpený“ pojmom práva Spoločenstva, môže platiť, že majiteľ ochrannej známky strpel dlhotrvajúce a riadne ustálené poctivé používanie zhodnej ochrannej známky iným subjektom, keď o tomto používaní dávno vedel, ale nemohol mu zabrániť?

                           c)

                           každopádne, je nevyhnutné, aby majiteľ ochrannej známky mal zapísanú ochrannú známku ešte predtým, ako môže začať jeho „strpenie“ používania iným subjektom i) zhodnej alebo ii) podobnej a zameniteľnej ochrannej známky?

               2.

               Kedy začína plynúť obdobie „piatich, po sebe nasledujúcich rokov“, a najmä, môže sa začať (a ak áno, môže uplynúť) predtým, ako majiteľ skoršej ochrannej známky získa zápis svojej ochrannej známky; a ak áno, ktoré podmienky musia byť splnené, aby lehota začala plynúť?

               3.

               Má sa článok 4 ods. 1 písm. a) smernice Rady 89/104/EHS použiť tak, že umožňuje majiteľovi skoršej ochrannej známky úspešne uplatniť svoje právo, a to aj vtedy, ak išlo o dlhé obdobie poctivého súbežného používania dvoch zhodných ochranných známok pre zhodný tovar, takže záruka pôvodu skoršej ochrannej známky neznamená, že ochranná známka označuje tovar majiteľa skoršej ochrannej známky a nikoho iného, ale naopak, označuje jeho tovar alebo tovar druhého používateľa?

      (1)  Prvá smernica Rady z 21. decembra 1988 o aproximácii právnych predpisov členských štátov v oblasti ochranných známok (Ú. v. ES L 40, s. 1; Mim. vyd. 17/001, s. 92).


title: Vec T-283/12: Žaloba podaná 22. júna 2012 — FIS’D/Komisia

text:
               11.8.2012

               SK

               Úradný vestník Európskej únie

               C 243/32

         Žaloba podaná 22. júna 2012 — FIS’D/Komisia
   (Vec T-283/12)
   2012/C 243/57
   Jazyk konania: taliančina

      Účastníci konania

      Žalobkyňa: FIS’D — Formazione integrata superiore del design (Catanzaro, Taliansko) (v zastúpení: S. Baratti a A. Sodano, advokáti)

      Žalovaná: Európska komisia

      Návrhy

   Žalobkyňa navrhuje, aby Všeobecný súd:

               —

               zrušil napadnuté rozhodnutie,

               —

               vyhovel návrhom na prijatie opatrení na zabezpečenie priebehu konania a/alebo na vykonanie požadovaných dôkazov,

               —

               zaviazal Komisiu na náhradu trov konania.

      Dôvody a hlavné tvrdenia

   Predmetom tejto žaloby je rozhodnutie Európskej komisie z 12. apríla 2012, zn. Ares(2012)446225, ktorým sa zamietlo odvolanie podané žalobkyňou na základe článku 22 nariadenia Rady (ES) č. 58/2003 z 19. decembra 2002 proti rozhodnutiu Výkonnej agentúry pre vzdelávanie, audiovizuálny sektor a kultúru z 13. januára 2011„Termination of the Framework Partnership Agreement 2011-0181, Erasmus Mundus Masters Course in City Regeneration“, ktorým bola predčasne ukončená rámcová dohoda o partnerstve 2011-0181 uzavretá v rámci programu Erasmus Mundus 2009 — 2013.
   Na podporu svojej žaloby žalobkyňa uvádza tri žalobné dôvody.

               1.

               Prvý žalobný dôvod založený na porušení práva vo forme zjavne nesprávneho posúdenia a nedostatku odôvodnenia:

                           —

                           žalobkyňa sa domnieva, že Komisia mala uviesť, že Výkonná agentúra pre vzdelávanie, audiovizuálny sektor a kultúru pri svojom preskúmaní zmeny projektu reCity Erasmus Mundus Master Course, ktorý predložila Università degli Studi „Mediterranea“ regiónu Kalábria 21. decembra 2011 v prospech iného než pôvodného zoskupenia, zjavne porušila oddelenia II.A.1 a II.B.4 Administrative and Financial Handbook, ktorý je neoddeliteľnou súčasťou Specific Grant Agreement, ktorý tvorí prílohu Framework Partnership Agreement, a tiež článok II.12.3 Framework Partnership Agreement.

               2.

               Druhý žalobný dôvod založený na porušení práva vo forme nesprávneho posúdenia:

                           —

                           v tomto ohľade treba spresniť, že Komisia mala uviesť, že v rozhodnutí Výkonnej agentúry pre vzdelávanie, audiovizuálny sektor a kultúru, ktorým sa povolilo rozšírenie Specific Grant Agreement na dotácie prebiehajúceho programu master na základe nového projektu predloženého Università degli Studi „Mediterranea“ Regiónu Kalábria z 21. decembra 2011, ktorý mal byť uskutočnený novým zoskupením, ktoré bolo iné než pôvodné zoskupenie, došlo k zjavnému porušeniu článkov I.3 a II.12.3 Framework Partnership Agreement, k prekročeniu právomoci a najmä k skresleniu, z dôvodu nesplnenia podstatnej podmienky, nelogického charakteru, protichodnosti a nedostatočnosti odôvodnenia.

               3.

               Tretí žalobný dôvod založený na porušení práva vo forme zjavne nesprávneho posúdenia a nedostatku odôvodnenia:

                           —

                           v tomto ohľade treba spresniť, že Komisia mala uviesť, že v rozhodnutí Výkonnej agentúry pre vzdelávanie, audiovizuálny sektor a kultúru o skončení Framework Partnership Agreement a o povolení rozšírenia Specific Grant Agreement na iný projekt, čo sa týka zoskupenia a obsahu, než bol projekt, ktorý sa zúčastnil výberového konania, došlo k porušeniu a nesprávnemu uplatneniu prílohy I Framework Partnership Agreement, prekročeniu právomoci a najmä k skresleniu, z dôvodu nesplnenia podstatnej podmienky, nelogickosti, porušenia všeobecnej zásady riadnej správy vecí verejných a zásad dobrej viery, transparentnosti, nestrannosti a proporcionality, ako aj zásady legitímnej dôvery.


title: Vec C-159/08 P: Uznesenie Súdneho dvora z  25. marca 2009 — Isabella Scippacercola, Ioannis Terezakis/Komisia Európskych spoločenstiev (Odvolanie — Zneužitie dominantného postavenia — Údajne neprimerané poplatky uplatňované prevádzkovateľom aténskeho medzinárodného letiska — Zamietnutie sťažnosti — Nedostatok záujmu Spoločenstva)

text:
               29.8.2009

               SK

               Úradný vestník Európskej únie

               C 205/15

         Uznesenie Súdneho dvora z 25. marca 2009 — Isabella Scippacercola, Ioannis Terezakis/Komisia Európskych spoločenstiev
   (Vec C-159/08 P) (1)

   (Odvolanie - Zneužitie dominantného postavenia - Údajne neprimerané poplatky uplatňované prevádzkovateľom aténskeho medzinárodného letiska - Zamietnutie sťažnosti - Nedostatok záujmu Spoločenstva)
   2009/C 205/26
   Jazyk konania: angličtina

      Účastníci konania

      Odvolatelia: Isabella Scippacercola, Ioannis Terezakis (v zastúpení: B. Lombart, advokát)

      Ďalší účastník konania: Komisia Európskych spoločenstiev (v zastúpení: T. Christoforou, V. Di Bucci a F. Ronkes Agerbeek, splnomocnení zástupcovia)

      Predmet veci

   Odvolanie podané proti rozsudku Súdu prvého stupňa (piata komora) zo 16. januára 2008 vo veci T-306/05, Isabella Scippacercola a Ioannis Terezakis/Komisia, ktorým Súd prvého stupňa zamietol žalobu o neplatnosť podanú proti rozhodnutiu Komisie z 2. mája 2005 odložiť sťažnosť podanú odvolateľmi vo veci údajného zneužitia dominantného postavenia medzinárodným letiskom Atény v Spate (Grécko), ktoré účtovalo užívateľom neprimerané poplatky

      Výrok uznesenia

               1.

               Odvolanie sa zamieta.

               2.

               Isabella Scippacercola a Ioannis Terezakis sú povinní nahradiť trovy konania.

      (1)  Ú. v. EÚ C 171, 5.7.2008.


title: Vec T-313/05: Uznesenie Súdu prvého stupňa z  27. novembra 2007 – Microsoft/Komisia

text:
               8.3.2008

               SK

               Úradný vestník Európskej únie

               C 64/63

         Uznesenie Súdu prvého stupňa z 27. novembra 2007 – Microsoft/Komisia
   (Vec T-313/05) (1)

   (2008/C 64/103)

      Jazyk konania: angličtina

   Predseda štvrtej komory nariadil výmaz veci.

      (1)  Ú. v. EÚ C 257, 15.10.2005.


title: Vec T-387/09: Žaloba podaná 26. septembra 2009 — Applied Microengineering/Komisia

text:
               19.12.2009

               SK

               Úradný vestník Európskej únie

               C 312/30

         Žaloba podaná 26. septembra 2009 — Applied Microengineering/Komisia
   (Vec T-387/09)
   2009/C 312/50
   Jazyk konania: angličtina

      Účastníci konania

      Žalobca: Applied Microengineering Ltd (Didcot, Spojené kráľovstvo) (v zastúpení: P. Walravens a J. De Wachter, advokáti)

      Žalovaná: Komisia Európskych spoločenstiev

      Návrhy žalobca

               —

               zrušiť rozhodnutie Komisie zo 16. júla 2009, ktorým nariadila vymáhanie sumy 258 560,61 eura a úrokov z omeškania,

               —

               zaviazať Komisiu na náhradu trov konania.

      Žalobné dôvody a hlavné tvrdenia

   Touto žalobou sa žalobca domáha zrušenia rozhodnutia Komisie K(2009) 5797 zo 16. júla 2009 o postupe vymáhania určitých súm spolu s úrokmi z omeškania, ktoré žalovaný dlží v rámci zmlúv IST 1999-11823 FOND MST (projekt „Formation of a New Design House for MST“) a IST 2000-28229 ANAB (projekt „Assessment of a New Anodic Bonder“) financovaných osobitným programom týkajúcim sa akcií Spoločenstva v oblasti výskumu, technologického rozvoja a demonštrácie v oblasti otvorenej informačnej spoločnosti (1998 — 2002).
   Žalobca na podporu svojej žaloby uvádza viaceré žalobné dôvody.
   Žalobca po prvé tvrdí, že Komisia porušila základné procesné požiadavky tým, že nevykonala úplný a riadny audit. Žalobca tvrdí, že Komisia ho neinformovala o začatí a skončení auditu a nezohľadnila ním predložené námietky. Žalobca ďalej tvrdí, že Komisia porušila jeho právo na obranu a zásady riadnej správy vecí verejných a povinnosti starostlivosti.
   Po druhé žalobca tvrdí, že žalovaný nárok Komisie bol premlčaný, pokiaľ ide o platby, ktoré boli vykonané viac ako päť rokov pred oficiálnym začatím auditu.
   Po tretie žalobca tvrdí, že Komisia sa dopustila zjavne nesprávneho posúdenia tým, že použila audítorov nesprávny výklad pravidiel týkajúcich sa oprávnených výdavkov.
   Po štvrté žalobca tvrdí, že Komisia porušila základné sociálne práva a právo na primeranú odmenu tým, že súhlasila s hodinovou mzdou pracovníkov, ktorá bola nižšia ako výška minimálnej mzdy.
   Po piate žalobca tvrdí, že Komisia porušila zásadu legitímnej dôvery tým, že pracovný postup založený na priemernej cene práce, ako ho navrhoval žalobca, bol platný a že „cieľové mzdy“ mali byť považované za prípustnú prax zhotoviteľa.
   Po šieste žalobca tvrdí, že Komisia porušila svoju povinnosť odôvodnenia tým, že svoje rozhodnutie založila len na záverečnej správe z auditu, pričom nezohľadnila žalobcove pripomienky ani žiadosť na obnovu konania o audite.
   Napokon žalobca tvrdí, že Komisia porušila zásadu riadnej správy vecí verejných a povinnosti starostlivosti tým, že zaslala písomnosti na nesprávnu adresu a neprešetrila tvrdenia predložené žalobcom.


title: Vec F-30/14: Žaloba podaná 28. marca 2014 – ZZ/Komisia

text:
               10.6.2014

               SK

               Úradný vestník Európskej únie

               C 175/56

         Žaloba podaná 28. marca 2014 – ZZ/Komisia
   (Vec F-30/14)
   2014/C 175/81
   Jazyk konania: francúzština

      Účastníci konania

      Žalobca: ZZ (v zastúpení: V. Wellens, advokát)

      Žalovaná: Európska komisia

      Predmet a opis sporu

   Zrušenie rozhodnutia o uložení žalobcovi disciplinárneho postihu zaradenia do nižšej platovej triedy

      Návrhy žalobcu

               —

               zrušiť rozhodnutie o uložení žalobcovi disciplinárneho postihu zaradenia do nižšej platovej triedy z dôvodu, že Komisii neoznámil, že okrem rodinných prídavkov na nezaopatrené deti v súlade s článkom 67 ods. 2 Služobného poriadku úradníkov poberal aj rodinné prídavky na vnútroštátnej úrovni rovnakej povahy,

               —

               zaviazať Komisiu na náhradu trov konania.


title: Vec T-207/11: Rozsudok Všeobecného súdu z  9. marca 2012 — EyeSense/ÚHVT — Osypka Medical (ISENSE) [ „Ochranná známka Spoločenstva — Námietkové konanie — Prihláška slovnej ochrannej známky Spoločenstva ISENSE — Skoršia národná slovná ochranná známka EyeSense — Relatívny dôvod zamietnutia — Pravdepodobnosť zámeny — Podobnosť označení — Článok 8 ods. 1 písm. b) nariadenia (ES) č. 207/2009“ ]

text:
               28.4.2012

               SK

               Úradný vestník Európskej únie

               C 126/15

         Rozsudok Všeobecného súdu z 9. marca 2012 — EyeSense/ÚHVT — Osypka Medical (ISENSE)
   (Vec T-207/11) (1)

   (Ochranná známka Spoločenstva - Námietkové konanie - Prihláška slovnej ochrannej známky Spoločenstva ISENSE - Skoršia národná slovná ochranná známka EyeSense - Relatívny dôvod zamietnutia - Pravdepodobnosť zámeny - Podobnosť označení - Článok 8 ods. 1 písm. b) nariadenia (ES) č. 207/2009)
   2012/C 126/31
   Jazyk konania: nemčina

      Účastníci konania

      Žalobkyňa: EyeSense AG (Bazilej, Švajčiarsko) (v zastúpení: N. Aicher, advokát)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: R. Manea, splnomocnený zástupca)

      Ďalší účastník konania pred odvolacím senátom ÚHVT a vedľajší účastník v konaní pred Všeobecným súdom: Osypka Medical GmbH (Berlín, Nemecko)

      Predmet veci

   Žaloba podaná proti rozhodnutiu štvrtého odvolacieho senátu ÚHVT zo 4. februára 2011 (vec R 1098/2010-4) týkajúcemu sa námietkového konania medzi EyeSense AG a Osypka Medical GmbH

      Výrok rozsudku

               1.

               Žaloba sa zamieta.

               2.

               EyeSense AG ja povinná nahradiť trovy konania.

      (1)  Ú. v. EÚ C 194, 2.7.2011.


title: Vec C-139/13: Žaloba podaná 19. marca 2013 — Európska komisia/Belgické kráľovstvo

text:
               1.6.2013

               SK

               Úradný vestník Európskej únie

               C 156/22

         Žaloba podaná 19. marca 2013 — Európska komisia/Belgické kráľovstvo
   (Vec C-139/13)
   2013/C 156/34
   Jazyk konania: francúzština

      Účastníci konania

      Žalobkyňa: Európska komisia (v zastúpení: D. Maidani a G. Wils, splnomocnení zástupcovia)

      Žalovaný: Belgické kráľovstvo

      Návrhy žalobkyne

               —

               konštatovať, že Belgické kráľovstvo si tým, že do 28. júna 2009, teda v lehote stanovenej článkom 6 nariadenia (ES) č. 2252/2004 (1), nevykonalo technické špecifikácie týkajúce sa vydávania biometrických cestovných pasov obsahujúcich odtlačky prstov v súlade s ustanoveniami obsiahnutými v rozhodnutí Komisie K(2006) 2909 z 28. júna 2006, nesplnilo povinnosti, ktoré mu vyplývajú z uvedeného nariadenia,

               —

               zaviazať Belgické kráľovstvo na náhradu trov konania.

      Žalobné dôvody a hlavné tvrdenia

   Komisia svojou žalobou Belgickému kráľovstvu vytýka, že v lehote stanovenej nariadením (ES) č. 2252/2004 neprijalo opatrenia potrebné na zabezpečenie vydávania biometrických cestovných pasov obsahujúcich odtlačky prstov.

      (1)  Nariadenie Rady (ES) č. 2252/2004 z 13. decembra 2004 o normách pre ochranné prvky a biometriu v cestovných pasoch a cestovných dokladoch vydávaných členskými štátmi (Ú. v. EÚ L 385, s. 1).


title: Vec T-366/12: Rozsudok Všeobecného súdu z  15. mája 2014 – Katjes Fassin/ÚHVT (Yoghurt-Gums) [ „Ochranná známka Spoločenstva — Prihláška obrazovej ochrannej známky Spoločenstva Yoghurt-Gums — Absolútny dôvod zamietnutia — Rozlišovacia spôsobilosť — Opisný charakter — Článok 7 ods. 1 písm. b) a c) nariadenia (ES) č. 207/2009“ ]

text:
               30.6.2014

               SK

               Úradný vestník Európskej únie

               C 202/21

         Rozsudok Všeobecného súdu z 15. mája 2014 – Katjes Fassin/ÚHVT (Yoghurt-Gums)
   (Vec T-366/12) (1)

   ([„Ochranná známka Spoločenstva - Prihláška obrazovej ochrannej známky Spoločenstva Yoghurt-Gums - Absolútny dôvod zamietnutia - Rozlišovacia spôsobilosť - Opisný charakter - Článok 7 ods. 1 písm. b) a c) nariadenia (ES) č. 207/2009“])
   2014/C 202/26
   Jazyk konania: nemčina

      Účastníci konania

      Žalobkyňa: Katjes Fassin GmbH & Co. KG (Emmerich-sur-le-Rhein, Nemecko) (v zastúpení: T. Schmitz, advokát)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: D. Walicka, splnomocnená zástupkyňa)

      Predmet veci

   Žaloba podaná proti rozhodnutiu štvrtého odvolacieho senátu ÚHVT z 11. júna 2012 (vec R 523/2012-4) týkajúcemu sa zápisu obrazového označenia Yoghurt-Gums ako ochrannej známky Spoločenstva.

      Výrok rozsudku

               1.

               Žaloba sa zamieta.

               2.

               Katjes Fassin GmbH & Co. KG je povinná nahradiť trovy konania.

      (1)  Ú. v. EÚ C 319, 20.10.2012.


title: Vec C-579/08 P: Uznesenie Súdneho dvora (siedma komora) z  15. januára 2010 — Messer Group GmbH/Air Products and Chemicals Inc., Úrad pre harmonizáciu vnútorného trhu (ochranné známky a vzory) [Odvolanie — Článok 119 rokovacieho poriadku — Ochranná známka Spoločenstva — Nariadenie (ES) č. 40/94 — Článok 8 ods. 1 písm. b) — Slovné ochranné známky Ferromix, Inomix a Alumix — Skoršie ochranné známky FERROMAXX, INOMAXX a ALUMAXX — Námietka majiteľa — Príslušná skupina verejnosti — Miera podobnosti — Slabá rozlišovacia spôsobilosť skoršej ochrannej známky — Pravdepodobnosť zámeny]

text:
               17.4.2010

               SK

               Úradný vestník Európskej únie

               C 100/12

         Uznesenie Súdneho dvora (siedma komora) z 15. januára 2010 — Messer Group GmbH/Air Products and Chemicals Inc., Úrad pre harmonizáciu vnútorného trhu (ochranné známky a vzory)
   (Vec C-579/08 P) (1)

   (Odvolanie - Článok 119 rokovacieho poriadku - Ochranná známka Spoločenstva - Nariadenie (ES) č. 40/94 - Článok 8 ods. 1 písm. b) - Slovné ochranné známky Ferromix, Inomix a Alumix - Skoršie ochranné známky FERROMAXX, INOMAXX a ALUMAXX - Námietka majiteľa - Príslušná skupina verejnosti - Miera podobnosti - Slabá rozlišovacia spôsobilosť skoršej ochrannej známky - Pravdepodobnosť zámeny)
   2010/C 100/18
   Jazyk konania: angličtina

      Účastníci konania

      Odvolateľka: Messer Group GmbH (v zastúpení: W. Graf, V. Schwerin a J. Schmidt, Rechtsanwälte)

      Ďalší účastníci konania: Air Products and Chemicals Inc. (v zastúpení S. Heurung, Rechtsanwältin), Úrad pre harmonizáciu vnútorného trhu (ochranné známky a vzory) (v zastúpení: D. Botis, splnomocnený zástupca)

      Predmet veci

   Odvolanie podané proti rozsudku Súdu prvého stupňa (prvá komora) z 15. októbra 2008, Air Products and Chemicals/ÚHVT (T-305/06 až 307/06), ktorým Súd prvého stupňa zrušil rozhodnutia druhého odvolacieho senátu Úradu pre harmonizáciu vnútorného trhu (ÚHVT) z 12. septembra 2006, ktorými boli zamietnuté odvolania podané majiteľom slovných ochranných známok Spoločenstva „FERROMAXX“, „INOMAXX“ a „ALUMAXX“ pre tovary zaradené v triede 1 proti rozhodnutiam výmazového oddelenia, ktorými sa čiastočne zamieta námietka podaná proti prihláškam slovných ochranných známok „FERROMIX“, „INOMIX“ a „ALUMIX“ pre tovary zaradené v triedach 1 a 4

      Výrok uznesenia

               1.

               Odvolanie vo veci samej a vzájomné odvolanie sa zamietajú.

               2.

               Messer Group GmbH znáša svoje vlastné trovy konania a je povinná nahradiť trovy konania vynaložené spoločnosťou Air Products and Chemicals Inc.

               3.

               Úrad pre harmonizáciu vnútorného trhu (ochranné známky a vzory) (ÚHVT) znáša svoje vlastné trovy konania.

      (1)  Ú. v. EÚ C 55, 7.3.2009.


title: Vec C-106/10: Rozsudok Súdneho dvora (siedma komora) z  28. júla 2011 (návrh na začatie prejudiciálneho konania, ktorý podal Supremo Tribunal Administrativo — Portugalsko) — Lidl & Companhia/Fazenda Pública (Dane — Smernica 2006/112/ES — DPH — Základ dane — Daňová povinnosť pri výrobe, montáži, uvedení do voľného obehu alebo dovoze vozidiel)

text:
               8.10.2011

               SK

               Úradný vestník Európskej únie

               C 298/7

         Rozsudok Súdneho dvora (siedma komora) z 28. júla 2011 (návrh na začatie prejudiciálneho konania, ktorý podal Supremo Tribunal Administrativo — Portugalsko) — Lidl & Companhia/Fazenda Pública
   (Vec C-106/10) (1)

   (Dane - Smernica 2006/112/ES - DPH - Základ dane - Daňová povinnosť pri výrobe, montáži, uvedení do voľného obehu alebo dovoze vozidiel)
   2011/C 298/10
   Jazyk konania: portugalčina

      Vnútroštátny súd, ktorý podal návrh na začatie prejudiciálneho konania

   Supremo Tribunal Administrativo

      Účastníci konania pred vnútroštátnym súdom

      Žalobkyňa: Lidl & Companhia

      Žalovaná: Fazenda Pública

      za účasti: Ministério Público

      Predmet veci

   Návrh na začatie prejudicálneho konania — Supremo Tribunal Administrativo — Výklad článku 73 a článku 78 prvého odseku písm. a) v spojení s článkom 79 prvým odsekom písm. c) smernice Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, s. 1) — Zahrnutie portugalskej „imposto sobre veículos“ do základu DPH — Daň z nových motorových vozidiel splatná pri výrobe, montáži, prijatí do voľného obehu alebo dovoze motorových vozidiel — Jednorazová daň, ktorú platí prevádzkovateľ alebo predajca vozidla pri jeho uvedení na portugalský trh

      Výrok rozsudku

   Taká daň, akou je daň z vozidiel (imposto sobre veículos), o ktorú ide vo veci samej, v prípade ktorej je zdaniteľné plnenie priamo spojené s dodávkou vozidla, ktoré patrí do pôsobnosti tejto dane, a ktorá je zaplatená dodávateľom tohto vozidla, spadá pod pojem „dane, clá, odvody a poplatky“ v zmysle článku 78 prvého odseku písm. a) smernice Rady 2006/112/ES z 28. novembra 2006 o spoločnom systéme dane z pridanej hodnoty a musí sa podľa tohto ustanovenia zahrnúť do základu DPH pri dodaní uvedeného vozidla.

      (1)  Ú. v. EÚ C 113, 1.5.2010.


title: Vec C-118/14: Návrh na začatie prejudiciálneho konania, ktorý podal Amtsgericht Rüsselsheim (Nemecko) 12. marca 2014 – Peggy Kieck/Condor Flugdienst GmbH

text:
               16.6.2014

               SK

               Úradný vestník Európskej únie

               C 184/11

         Návrh na začatie prejudiciálneho konania, ktorý podal Amtsgericht Rüsselsheim (Nemecko) 12. marca 2014 – Peggy Kieck/Condor Flugdienst GmbH
   (Vec C-118/14)
   2014/C 184/15
   Jazyk konania: nemčina

      Vnútroštátny súd, ktorý podal návrh na začatie prejudiciálneho konania

   Amtsgericht Rüsselsheim

      Účastníci konania pred vnútroštátnym súdom

      Žalobkyňa: Peggy Kieck

      Žalovaná: Condor Flugdienst GmbH

      Prejudiciálne otázky

               1.

               Existuje nárok na vyplatenie náhrady podľa článku 7 nariadenia (1) aj vtedy, ak odlet rezervovaného letu mešká viac ako tri hodiny a cestujúci zmení rezerváciu na inú leteckú spoločnosť, čím sa výrazne zníži meškanie pri prílete pôvodného letu, pričom pôvodný, ako aj náhradný let priletel do pôvodnej destinácie s meškaním viac ako tri hodiny?

               2.

               V prípade kladnej odpovede na prvú otázku: Je v tejto súvislosti relevantné, či uplynula alebo neuplynula lehota päť hodín uvedená v článku 6 ods. 1 bode iii) na účely uplatnenia článku 8 ods. 1 nariadenia?

               3.

               Je relevantné, či zmenu rezervácie pasažier uskutočnil sám alebo s pomocou žalovanej?

      (1)  Nariadenie Európskeho parlamentu a Rady (ES) č. 261/2004 z 11. februára 2004, ktorým sa ustanovujú spoločné pravidlá systému náhrad a pomoci cestujúcim pri odmietnutí nástupu do lietadla, v prípade zrušenia alebo veľkého meškania letov a ktorým sa zrušuje nariadenie (EHS) č. 295/91 (Ú. v. EÚ L 46, s. 1; Mim. vyd. 07/008, s. 10).


title: Vec T-638/13: Uznesenie Všeobecného súdu z 28. augusta 2015 – Bimbo/ÚHVT – Kimbo (Caffè KIMBO GOLD MEDAL)

text:
               16.11.2015

               SK

               Úradný vestník Európskej únie

               C 381/58

         Uznesenie Všeobecného súdu z 28. augusta 2015 – Bimbo/ÚHVT – Kimbo (Caffè KIMBO GOLD MEDAL)
   (Vec T-638/13) (1)

   (2015/C 381/70)
   Jazyk konania: angličtina
   Predseda šiestej komory nariadil výmaz veci.

      (1)  Ú. v. EÚ C 52, 22.2.2014.


title: Vec T-247/07: Rozsudok Všeobecného súdu z  29. marca 2012 — Slovensko/Komisia ( „Poľnohospodárstvo — Spoločná organizácia trhov — Opatrenia, ktoré majú byť prijaté z dôvodu pristúpenia nových členských štátov — Akt o pristúpení z roku 2003 — Určenie nadbytočných zásob poľnohospodárskych produktov iných ako cukor a finančné dosahy ich odstránenia — Cieľ sledovaný ustanovením primárneho práva — Rozhodnutie 2007/361/ES“ )

text:
               12.5.2012

               SK

               Úradný vestník Európskej únie

               C 138/11

         Rozsudok Všeobecného súdu z 29. marca 2012 — Slovensko/Komisia
   (Vec T-247/07) (1)

   (Poľnohospodárstvo - Spoločná organizácia trhov - Opatrenia, ktoré majú byť prijaté z dôvodu pristúpenia nových členských štátov - Akt o pristúpení z roku 2003 - Určenie nadbytočných zásob poľnohospodárskych produktov iných ako cukor a finančné dosahy ich odstránenia - Cieľ sledovaný ustanovením primárneho práva - Rozhodnutie 2007/361/ES)
   2012/C 138/18
   Jazyk konania: slovenčina

      Účastníci konania

      Žalobkyňa: Slovenská republika (v zastúpení: pôvodne J. Čorba, neskôr B. Ricziová, splnomocnení zástupcovia)

      Žalovaná: Európska komisia (v zastúpení: H. Tserepa-Lacombe a A. Tokár, splnomocnení zástupcovia)

      Vedľajší účastníci, ktorí v konaní podporujú žalobkyňu: Poľská republika (v zastúpení: pôvodne T. Nowakowski, neskôr M. Dowgielewicz a napokon M. Szpunar, B. Majczyna a D. Krawczyk, splnomocnení zástupcovia) a Litovská republika (v zastúpení: D. Kriaučiūnas a R. Krasuckaitė, splnomocnení zástupcovia)

      Predmet veci

   Návrh na zrušenie rozhodnutia Komisie 2007/361/ES zo 4. mája 2007 o určení nadbytočných zásob poľnohospodárskych produktov iných ako cukor a o finančných dosahoch ich odstránenia v súvislosti s pristúpením Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska (Ú. v. EÚ L 138, s. 14) v časti, v ktorej sa týka Slovenskej republiky

      Výrok rozsudku

               1.

               Rozhodnutie Komisie 2007/361/ES zo 4. mája 2007 o určení nadbytočných zásob poľnohospodárskych produktov iných ako cukor a o finančných dosahoch ich odstránenia v súvislosti s pristúpením Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska sa zrušuje v rozsahu, v akom sa týka Slovenskej republiky.

               2.

               Európska komisia znáša vlastné trovy konania a je povinná nahradiť trovy konania vynaložené Slovenskou republikou.

               3.

               Poľská republika a Litovská republika znášajú vlastné trovy konania.

      (1)  Ú. v. EÚ C 211, 8.9.2007.


title: Vec T-418/12: Žaloba podaná 21. septembra 2012 — Beninca/Komisia

text:
               24.11.2012

               SK

               Úradný vestník Európskej únie

               C 366/36

         Žaloba podaná 21. septembra 2012 — Beninca/Komisia
   (Vec T-418/12)
   2012/C 366/74
   Jazyk konania: angličtina

      Účastníci konania

      Žalobca: Jürgen Beninca (Frankfurt nad Mohanom, Nemecko) (v zastúpení: C. Zschocke, advokát)

      Žalovaná: Európska komisia

      Návrhy

   Žalobca navrhuje, aby Všeobecný súd:

               —

               zrušil rozhodnutie Komisie z 26. júla 2012, ktorým bol konkludentne zamietnutý prístup k dokumentu vydanému v rámci konaní o koncentráciách (vec COMP/M.6166 — NYSE Euronext/Deutsche Börse), a

               —

               zaviazal žalovanú na náhradu trov konania.

      Dôvody a hlavné tvrdenia

   Na podporu svojej žaloby žalobca uvádza dva žalobné dôvody.

               1.

               Prvý žalobný dôvod je založený na skutočnosti, že Komisia nevydala rozhodnutie o žiadosti žalobcu o prístup k určitému dokumentu v lehote stanovenej v článku 8 ods. 2 nariadenia č. 1049/2001 (1). Podľa článku 8 ods. 3 nariadenia to znamená konkludentne záporné a neodôvodnené rozhodnutie, a predstavuje to teda porušenie príslušných ustanovení o prístupe k dokumentom.

               2.

               Druhý žalobný dôvod je založený na skutočnosti, že žiadne z tvrdení uvedených Komisiou v jej predbežnom posúdení neodôvodňuje zamietnutie prístupu žalobcu k požadovanému dokumentu.

      (1)  Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, s. 43; Mim. vyd. 01/003, s. 331).


title: Vec T-359/09: Žaloba podaná 14. septembra 2009 — Jurašinović/Rada

text:
               7.11.2009

               SK

               Úradný vestník Európskej únie

               C 267/80

         Žaloba podaná 14. septembra 2009 — Jurašinović/Rada
   (Vec T-359/09)
   2009/C 267/142
   Jazyk konania: francúzština

      Účastníci konania

      Žalobca: Ivan Jurašinović (Angers, Francúzsko) (v zastúpení: A. Beguin, advokát)

      Žalovaná: Rada Európskej únie

      Návrhy žalobcu

               —

               zrušiť výslovné rozhodnutie zo 17. júna 2009 a následné implicitné rozhodnutie, ktorým bol žalobcovi odmietnutý prístup k týmto dokumentom:

                           —

                           k správam pozorovateľov Európskej únie prítomných v Chorvátsku v oblasti Knin, od 1. augusta do 31. augusta 1995,

                           —

                           k dokumentom označeným „ECMM RC Knin Log Reports“,

               —

               zaviazať Radu EÚ — Generálny sekretariát, aby povolila prístup k požadovaným dokumentom v elektronickej podobe,

               —

               zaviazať Radu EÚ na zaplatenie žalobcovi sumy 2 000 eur bez dane, teda 2 392 eur vrátane dane, ako náhrady trov konania s úrokmi vo výške sadzby ECB ku dňu podania žaloby.

      Žalobné dôvody a hlavné tvrdenia

   Žalobca sa touto žalobou domáha zrušenia výslovného rozhodnutia zo 17. júna 2009 a následného implicitného rozhodnutia Rady, ktorými mu bol odmietnutý prístup k správam pozorovateľov Európskej únie prítomných v Chorvátsku v oblasti Knin, od 1. augusta do 31. augusta 1995 a k dokumentom označeným „ECMM RC Knin Log Reports“.
   Žalobca na podporu svojej žaloby uvádza dva žalobné dôvody založené:

               —

               na nenarušení ochrany verejného záujmu pokiaľ ide o medzinárodné vzťahy podľa článku 4 ods. 1 písm. a) nariadenia č. 1049/2001 (1), pretože:

                           —

                           žiadna osobitná ochrana sa nemôže vzťahovať na požadované dokumenty,

                           —

                           aj za predpokladu, že by sa na ne mohla vzťahovať osobitná ochrana, polovica maximálneho obdobia ochrany stanoveného v článku 4 ods. 7 nariadenia č. 1049/2001 uplynula, čo odôvodňuje povolenie prístupu k požadovaným dokumentom,

                           —

                           okrem toho z dôvodu, že dotknuté dokumenty neboli zaradené pod ochranu, nemožno ich zaradiť do kategórie citlivých dokumentov v zmysle článku 9 nariadenia č. 1049/2001,

               —

               na nenarušení ochrany súdneho konania a právneho poradenstva v súlade s článkom 4 ods. 2 nariadenia č. 1049/2001, pretože:

                           —

                           táto výnimka sa týka len ochrany súdnych konaní v rámci Európskej únie a členských štátov, zatiaľ čo v predmetnej veci Rada odôvodňuje svoje odmietnutie prístupu súdnym konaním pred Medzinárodným trestným tribunálom pre bývalú Juhosláviu,

                           —

                           požadované dokumenty už boli poskytnuté účastníkom konania Gotovina pred Medzinárodným trestným tribunálom pre bývalú Juhosláviu, čo tiež odôvodňuje ich sprístupnenie žalobcovi,

                           —

                           Rada nie je poverená dohliadať na riadny priebeh konaní pred Medzinárodným trestným tribunálom pre bývalú Juhosláviu, a

                           —

                           vyšší verejný záujem odôvodňuje zverejnenie požadovaných dokumentov.

      (1)  Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, s. 43; Mim. vyd. 01/003, s. 76).